text:
Formulario di aseptashon terapia online
(1) Terapia online ta abarká e dunamentu di consulta, tratamentu, intercambio di informashon pertinente na e tratementu pa via di email, konbersashon telefoniko i otro komunikashon pa medionan interactivo di audio, video of otro formanan di datakomunikashon. Esaki ta sosodé entre e terapeuta (Marie Anne Morón, GZ-psycholoog i Registerpsycholoog NIP Kinder- en Jeugd) i e kliente, ___________________ (yena nòmber) ku sita previo. Pa esaki lo hasi uzo di e platform Doxy.me, ku ta un foro sigur i ku ta kumpli ku e regulashonnan di HIPAA- i GDPR-[1].
(2) Terapia online ta tuma lugar for di e kantor di e terapeuta na Korsou. E terapeuta lo manda e kliente un invitashon pa medio di un link. E kliente mester hasi uzo di un device ku tin akseso na internet. Door di klik riba e link, e kliente ta hasi uzo di e modalidad aki pa tuma contacto ku e terapeut, pa asina yena nan seshon previamente akordá. Di e manera aki, e kliente tin e posibilidat na tur momento di djoin of sali for di e kombersashon.
(3) Tur leinan ku ta proteha e intercambio di informashon personal i mediko ta konta tambe pa terapia online. A menos ku esaki lo a wordu palabra previamente, (pa medio di un formulario firmá pa kompartí informashon ku un terser partido), tur informashon ku lo wordu kompartí durante e seshon ta konfidenshal i no tin mag di wòrdu kompartí ku terser partidonan, grabá of distribuí na ningun otro manera. Esaki ta konta tantu pa e terapeuta komo pa e kliente. No sigui e reglanan aki por tin konsekuenshanan legal.
(4) Den e kuadro aki, tanto e terapeuta komo e kliente lo tene e seshon na un area será kaminda e kombersashon por wordu tené di un manera privá i sin intervenshon di terser partidonan. Tanto e kliente komo e terapeut lo no duna akseso na otro hende pa ta presente den e area kaminda e terapia lo tuma lugar, ku eksepshon di previo akuerdo di ambos partido.
E eksepshon spesifiko i restringí na e obligashon di sekresía aki ta konta den e siguiente situashonnan:
- Ora tin peliger pa e kliente of otro persona – e terapeuta ta obligá di tuma e pasonan nesesario pa evita esaki;
- Ora tin sospecho di abuso fisico of seksual of kaminda tin un riesgo agudo pa esaki sosodé – e terapeuta ta obligá di tuma e pasonan nesesario pa evitá esaki i lo informá e autoridadnan nesesario den e kuadro aki;
- Den kaso di un petishon balido di wes, kaminda e wes ta hasi un petishon formal pa duna informashon di e tratamentu.
(4) Terapia online no ta duna servisio di emergensha i no mester wordu uzá den kaso di emergensha. En un kaso asina, e kliente mester bel su dòkter di kas of hasi uzo di e linea di emergensha 911.
(5) Den kaso ku terapia online no ta e mihor alternativa pa e kliente, e terapeuta lo duna esaki di konosé na e kliente i lo ofresé opshonnan di tratamentu alternativo ku ta pas mihor ku e situashon personal di e kliente.
(6) Ta e kliente su responsabilidat pa tin un kompiuter of otro device di telekomunikashon ku akseso na internet pa por hasi uzo di e seshonnan. E kliente tambe ta responsabel pa soru pa e protekshon di e devices propio ku lo wordu uzá durante e tratamentu.
(7) Ora di hasi terapia online, ta hasi uzo di internet (world wide web) komo medio di komuniká informashon. E kliente ta konsiente ku tin riesgo i konsekuenshanan mará na e uzo di su mes aparatonan riba e web i mandamentu di informashon riba e web, entre otro, pero no limitá na e posibilidat, ku a pesar di tur prekaushon ku e terapeuta of e forum por tuma, 1) e informashon mandá por wordu strobá of distorshoná door di problema tekniko; 2) e traspaso di informashon por wordu interumpí pa terser partido no autorisá; 3) e almasenamiento elektroniko di e informashon lo por wordu mirá pa terser partidonan no autorisá; 4) por hanja un virus online si no ta hasiendo uzo di un protekshon riba e device.
E terapeuta no ta responsabel pa kualke danjo direckto of indirekto ku por resultá di uzo di e medio aki.
(8) E otro reglanan general ku lo konta pa seshonnan face to face tambe na vigor durante e seshonnan aki. Pa esaki nos ta hasi referensha na e reglanan general di Psyworks NV. Den kaso ku e koriente of internet kai afó, of kualke otro difikultad tekniko ku por stroba e kontinuidat di e konbersashon lo hasi uzo alternativo di un sita via telefon.
E kliente a lesa i komprondé e informashon duná aki riba i ta bai di akuerdo ku e puntonan indiká.
_____________________ __________________
Nòmber kliente Fecha
______________________ __________________
Firma kliente Firma mayor of vògt den kaso di kliente menor ku 18 aña
[1] HIPAA, of Health Insurance Portability and Accountability Act ta un serie di regulsahon pa e uzo i disclosure legal di informashon protehá den e area di salubridad.
GDPR ta e insialnan di e General Data Protection Regulation ku ta na vigor na Europa for di mei 2018. E lei aki ta pone restrikshon na kompanianan ku ta kolektá informashon. Na Hulanda e lei aki tambe ta konosé komo AVG.


c: text/html

text:
Fundashon Alton Paas ta gradisi pueblo di Kòrsou pa partisipá
WILLEMSTAD, Dia 8 di mart 2020 por a nota hopi kara soda i satisfecho ku nan partisipashon na e fundraising anual di Fundashon Alton Paas pa por rekoudá fondo pa sigui mehorá kalidat di bida di personanan ku un òf otro paralisis na Kòrsou.
Apesar di kambionan di último ora di e kaminata ku a bira solamente 5km tòg tabatin hopi persona ku a gusta e ruta nobo bou di guia di polis i Jolly Walkers ku a bira e di 3 bia ku tabatin un kaminata komo parti di e programa di e Annual Fitness Challenge. Pa e area di spinning tambe tatin e diferente gruponan ku a partisipá i tambe personanan konosi manera Encho di e grupo di komedia Chopo Chopo ku a bai e reto riba un di e spinbikenan.
Den sala tambe tabatin e diferente seshonnan di fitness ku mesun schedule manera aña pasa i ku tur persona a keda enkanta. Por a konta ku partisipashon di algun persona konosi den nos komunidat ku a bini pa duna sosten. Manera entre otro Minister Hensley Koeiman, Akisha Alberts, Eldrion Regina, Omayra Leeflang i asta reina di karnaval di e aña aki Kimberly Martis i tambe e rei i reina tiner di e aña aki Kyon Chirino i Rashaily Martis.
Manera ya indiká The Annual Fitness Challenge a krese bira mas ku un fundraising. Ela bira un plataforma di inklushon, un vehikulo pa krea mas konsientisashon riba desabilidat engeneral na Kòrsou.
Pues Fundashon Alton Paas ta hopi gradesido na tur e sosten di Kòrsou i espesial e kompanianan ku a hasi donashon, spònser ku nan servisio òf produktonan pa por a mehorá e eksperensia di kada persona ku a skohe di bin move e djadumingu ei, dia di hende muhe.
E aña aki tambe tabatin un instruktor ku a kumpli 5 aña partisipando gratuitamente pa stimulá mas moveshon den nos komunidat. Esei ta Ruth Kroes ku a bin ta koperá ku e Annual Fitness Challenge 5 aña kaba, promé komo instruktor di spinning pa dos aña i awor tin 3 aña ta dunando Pump-on-wheels ku ta e seshon spesial pa personanan den ròlstul.
Ku esaki nos por wak bèk riba e di 7 edishon di the Annual Fitness Challenge komo un eksito i alaves ta pidi komunidat di Kòrsou pa keda wak nos rednan sosial pa sigui mira e impakto di nan sosten riba bida di personanan ku ta sufri di un òf otro paralisis na Kòrsou.

robotstxt: allowed

filter: keep


text:
Its Video Het ta liber di vírus
Nos ta e Version mas recent di Its Video Het ku nan Programa Antias komprobá i liber di vírus topaIts Video Het di Video i e Audio En Programa Di Hat, optimista na Conexion lens ku hopi Karakterístika únicas. Dibuho di Video òf di Audio (òf dos), ku solamente hasi un Lis di e Boton i mañan te seis apart Kompania di e biaha. Conoce kla Proxys SCS ademas, na e Siguridat i di Privasidat di kopia di siguridat. Diskutí di antilla Yen òf ta Asina Bentana i rutgers di Laman telefóniko mi no ta desea. Manera encanta di Programa manera Its Video Het, e Usuario kai. Software parse bai Kita Video Het: Plaka, Tico, Checo, Kaso, Hebreo, Arabir, Frances, Húngaro, Japon, Griego, Vietnamese Its Video Het ta liber di vírus. Nos ta e Version mas recent di Its Video Het ku nan Programa Antias komprobá i liber di vírus topa.
Tur e Spantaparha reservá pa Encarga, por Fabor te obra pa Mehora nos Het di dato.
Mester Sugerensia òf Komentario, por fabor den kontakto ku nos.
This content is available customer por uur internationale di e oudiensiaWould you like to via this uur US edison? This content is available customer por uur internationale di e oudiensia. Would you like to via this uur Cada edicion? This content is available customer por uur internationale di e oudiensia. Would you like to via this uur OC edison? This content is available customer por uur internationale di e oudiensia. Would you like to via this uur Australia edison? This content is available customer por uur internationale di e oudiensia. Would you like to via this uur Asia edison? E Kontenido ta pa Bastante international To. M ta mira loke bo tin na Version aleman di video? This content is available customer por uur internationale di e oudiensia. Would you like to via this uur Papiamento edison? Uni version date actie di ke content est disponé por entre internashonal públiko.
E mihó servisio i e ta rondoná pa its sin registro, búskeda di par, amigu, na tur e tipo di communicacion na kla riba internetAska, Alegria, etc Aki na e sitio e leinan tur e kontakto di hat, di comunicacion, e konosementu, manera pa un relashon grave, e amistat i pa facilita e alerto. Gratis nina het.


text:
Varios tiramento rond di Merca a pone cu nuebe persona a muri na henter e pais, ciudad manera Illinois, Texas, Wisconsin, Ohio, Nebraska y Louisana. Otro 10 persona a resulta herida.
For di 16 maart, 8 persona a muri y un a resulta herida na un tiramento na tres centro di massage den area di Atlanta, y a raporta mas di 50 tiramento masivo na Merca. Ta subraya cu Merca no solamente ta enfrenta pandemia di covid-19 pero un epidemia di violencia cu arma.
Un mucha muhe di 7 aña a muri na un tiramento di Chicago atardi cu tambe a laga un hende homber di 29 aña di edad gravemente herida, segun vocero di polis di Chicago, Anthony Spicuzza.
Riba un declaracion, Spicuzza a bisa cu ta dos auto tabata parkeer ora cu a cuminsa cu tiramento pa 4:18pm. E mucha muhe di 7 aña a ricibi varios impacto y a keda manda hospital, unda cu el a keda declara morto. E tiramento ta bou du investigacion.
Na Austin, Texas, tres persona a fayece. Segun dokter di emergencia di condado di Austin-Travis. Polis a describi e incidente manera un situacion domestico. Polis a identifica e sospechoso manera Stephen Nicholas Broderick, di 41 aña di edad.
Un ex-detective di oficina di sheriff di condado di Travis cu a keda acusa aña pasa di agresion sexual pa un mucha homber. Victima tabata dos hende muhe y un hende homber, segun hefe interino di polis di Austin, Joseph Chacon.
Otro tiramento na Wisconsin a laga tres persona morto y otro tres herida, segun oficina di sheriff di condado di Kenosha. E sheriff a bisa cu funcionario a haya un persona di interes pero ta spera un investigacion adicional.
Na Columbus, Ohio, un persona a fayece y otro cinco (inlcuyendo un mucha homber di 12 aña di edad) a resulta pa tiramento, e informacion a bin di oficina di sheriff di condado di Franklin.
Segun comunicado di oficina di alguacil, un grupo chikito a haci un reunion na parkeerplaats dilanti un tienda Dollar General pa corda di Jarrin Hickman kende a wordo mata un aña pasa.
Latoya Carpenter di 39 aña di edad a muri ora e tabata pasa na e tienda. Un tiro a yega na Carpenter su cabes. Ningun sospechoso ta bou custudia y e tiramento ta sigui bou investigacion.
Un hoben di 21 aña a fayece na un tiramento na un centro comercial Westroads Mall na Omaha, Nebraska, segun polis di Omaha. Un hoben di 22 aña a resulta herida pero ta spera pa sobrebibi.
Polis a aresta dos persona relaciona cu tiramento. Un hoben di 16 aña di edad bou sospecha di homicidio na prome grado, mientras cu un hoben di 18 aña di edad a keda aresta bou sospecha.
Na LaPlace, Louisiana, un persona a cuminsa tira cu arma di candela na un fiesta di un mucha homber di 12 aña di edad, camina 6 persona a keda herida. E caso tambe ta bou investigacion.


text:
Canadian Bank Note Company, Limited (“CBN”) y Canadian Bank Note (Aruba) N.V. (“CBNA”) desde 2012 ta encarga cu maneho y operacion di Lotto, e loteria di Aruba. CBN ta agradecido pa su relacion cu pais Aruba cu ta data desde aña 1999. E companianan ta orguyoso di nan aporte na Aruba su comunidad, muy en particular riba e fondonan cu nan esfuerzonan a haci posibel pa deporte cuminzando na 2012.
Cu e situacion penibel na nos isla den mente, a busca manera pa haci un contribucion adicional cu lo haci un impacto riba e situacion actual. Den pasado caba a haci donacion na beneficio di nos pais varios biaha. Den cuadro di esaki a logra di partner cu Fundacion pa nos Comunidad pa cu donacion di pakete di cuminda na esnan cu mas ta den necesidad aki na Aruba. A importa un container di cuminda cu ta ensera un total di 55.000 pakete di cuminda, cual Fundacion pa nos Comunidad lo reparti entre esnan mas den necesidad. Diaranson, 1 di juli ultimo, oficina di Lotto principal na Oranjestad y San Nicolaas a sera su porta parti mainta pa publico, pa asina a duna un man cu e paketamento di e cumindanan cu a wordo importa.
Renaissance Hotel y su gerente general, Sr. Paul Gielen, tawata asina amabel di haci un sala disponibel pa por paketa e cuminda pa tres dia largo. Tawata un mainta ameno, caminda empleadonan di e loteria y voluntarionan di e fundacion a colabora cu otro pa forma paketenan.
CBN y CBNA ta aplaudi y gradici Fundacion pa nos Comunidad pa nan contribucion na nos pais. E personanan cu ta desea di haya yudansa por tuma contacto cu e fundacion via e number di nan oficina, cu ta 5880002 of por registra online na: https://www.fpnc.aw/aplicacion-online/.


text:
Comision Celebracion Dianan Nacional (CCDN) bou auspicio di Ministerio di Cultura ta sigui trece dilanti informacion di nos simbolonan nacional y e biaha aki ta toca nos himno nacional titula ‘Aruba dushi tera’ den su celebracion e aña aki di 45 aniversario.
Nos Himno:
‘Aruba Dushi Tera’ ta titulo di e himno nacional di Aruba. E historia di e cantica cu a bira nos himno nacional ta data di 1951. Dos musico hopi conoci, Sres. Rufo Wever y Juan Chabaya (Padu) Lampe, a compone y graba e ritmo y melodia tipico di Aruba.
Na aña 1952 e dos musiconan a compone nos actual himno di Aruba. Nan a sinti e necesidad pa compone un piesa cual lo mester expresa amor di nos pueblo pa nos isla y lanta sentimento patriotico di cada persona.
E grupo di musica y canto ‘De Trupialen’, bou direccion di Frère Alexius, a hinca e cancion aki den nan repertorio y asina su popularidad a crece. Popularidad di e cantica a bira mas grandi ora cu na 1954 riba iniciativa di Frère Alexius, Radio Kelkboom a graba e cantica riba un disco 78 rpm, canta pa ‘De Trupialen’ y compaña riba piano pa Padu Lampe.
Na un forma espontaneo otro instancia priva y oficial a cuminsa uz’e na occasion importante. Riba dia 25 di februari 1976 un comision instala pa Gobierno a haci un recomendacion pa uza “Aruba Dushi Tera” como nos himno nacional y den ritmo di wals. E comision a propone pa añadi un couplet mas na e cantica.
Señor Hubert (Lio) Booi, cu su inspiracion, a añadi na e ultimo couplet e frase: “…cu Dios por guia y conserva su amor pa libertad”. Cu e frase aki e ta elogia e gran cordialidad di e pueblo di Aruba y su amor pa libertad.
Dia 16 di maart 1976, Gobierno di Teritorio Insular di Aruba, a aproba ‘Aruba Dushi Tera’, como himno oficial di Aruba. Dia 18 di maart 1976, durante un acto oficial den Wilhelmina Stadion (awor Stadion Guillermo Prospero Trinidad), a proclama ‘Aruba Dushi Tera’ como e himno nacional di Aruba.
Tabata un presentacion bou guia di Sra. Maybeline Arends-Croes cu acompañamento di orkesta harmonico di Aruba dirigi pa Sr. Hesus Maria (Joy) Kock.
Protocol pa uzo di nos Himno:
- Ora cu ta canta Himno tur hende ta para recht cu su mannan cada banda di su curpa.
- Ta wak den e direccion di e Bandera, sino den direccion di e cantante of un mandatario presente.
- No ta permiti pa hende homber tin algo bisti riba nan cabes. Hende muhe si por keda cu nan sombre bisti.
- Durante di e Himno, tur hende ta para keto y no ta papia.
- Ora cu e Himno caba di ser presenta no ta bati man.
Ministerio di Cultura conhuntamente cu Departamento di Cultura Aruba y Comision Celebracion Dianan Nacional ta uni hunto den cumpli na informa y educa nos pueblo Arubano riba nos simbolo di identidad. E aña aki celebrando ya su 45 aniversario. Un simbolo di nos identidad creando union di un solo pueblo Arubano.


text:
Gobierno, den persona di nos ministro encarga cu Transporte, Integridad, Naturaleza y Asunto di Adulto Mayor, a trece e grato noticia cu Serlimar lo sigui existi. Contento di tende esey, pero den tur loke a sali publica, nos no a tende tanto di con ta bay haci pa e compania ta en berdad rentable. Na promer lugar lo ta necesario pa crea un situacion tal cu e compania tin un perspectiva creible pa huez por tuma e decision cu tin cierto garantia cu e compania di awor en adelante por produci suficiente entrada pa caba di paga su debenan y, importante, tin un base solido cu ta brinda e probabilidad cu e compania por opera normal, pagando tur su gastonan y por reserva recurso pa haci e inversionnan necesario, cu miras pa futuro. Bisando esey, ya tin varios interogante ta surgi, riba cual e anuncio di e ministro no a duna contesta.
Pa cuminza e problema mayor cu Serlimar tin cu su acreedornan, ta hustamente cu gobierno mes. Mayor parti di e debe na momento cu a pidi e surseance van betaling tabata impuesto y prima atrasa, cu sin embargo mester paga. Nos ta comprende cu gobierno ta bisa cu no ta bay haci excepcion den esaki. Hopi hende lo haya esaki por lo menos un poco peculiar, pasobra gobierno no ta solamente acreedor principal, pero ta den cierto forma e propietario di e compania. Ademas ta gobierno a constitui e entidad como un sui generis, pa no mester a bay den un NV por ehemplo, loke lo a pone gobierno den e posicion di accionista – unico ademas – loke lo a haci cu gobierno no por a haci tanto wega cu e compania. Asina ta cu e entidad a nace bao di un luz un poco straño caba, pero tanto aña despues, e ta loke e ta.
E problemanan no a keda ey, pasobra loke di inicio no a regla bon, ta contestando e pregunta di kico realmente Serlimar mester biba? Ningun compania no por sobrevivi, si bo ta den e situacion unico cu bo tin cliente cu no ta paga… Esaki ta un di e aspectonan clave di cual nos no a tende ni un silaba den relato di e encuentro reciente. E asunto ta masha simple: ora bo tin miles di cliente, cu mester paga un suma chikito pa luna, ta bira practicamente imposible pa core tras di nan pa nan paga, si bo no tin un instrumento di poder pa obliga nan. No ta pornada empresa manera WEB o Elmar ta corta servicio ora un persona no ta paga su cuenta. Y como cu awa y coriente ta bastante esencial pa nos tur, bo ta obliga di paga y na tempo. Servicio di telecomunicacion ta cay den mesun categoria: bo no ta paga, bo no tin servicio mas.
Awor, pakico nunca ta haya contesta riba e pregunta pakico no ta crea un situacion di poder pa Serlimar, cu ta haci cu e compania por cobra sin problema? Bo no por hacie nengando servicio, pasobra e ora nos ta crea un problema di desperdicio benta tur caminda. Na otro pais ta resolve esaki via por ehemplo cobranza di e suma pa e compania via cuenta di awa o coriente. Nos no ta comprende pakico aki no ta haci esey. E lo significa cu bo no por keda sin paga, pasobra e ora bo lo keda sin haya awa o coriente. Y si acaso pa algun motibo – desconoci pa nos – gobierno no kier regla esey, kico anto ta nan contesta na publico, y na e huez den e caso di surseance van betaling, con e compania lo tin un base financiero solido, si e ta e unico compania cu cliente cu no ta paga. Si huez no a haci e pregunta ey ainda, ta bira tempo anto…
Pero, con a haci tur e tempo pa e compania sobrevivi? Esey ta facil: parlamento ta vota tur aña pa cubri e deficit cu e compania tin. Bon, esey parcialmente ta berdad, pasobra e compania tabata asina bon maneha, cu ni gobierno nan no tabata paga… Y a proposito, ta te recien a cuminza cumpli cu un maneho adecuado financiero, incluyendo produccion di cuenta anual. En todo caso, nos mester cuminza sospecha cu parti di e influencia politico den e compania tabata hustamente cu tabatin e gerencia y e hunta di supervision colga na hilo di marioneta, unda nan mester bay lobby cerca esnan den poder pa haya subsidio pa por cera aña. No cu esey a logra, pasobra e apreciable parlamentarionan tabata vota, cu probablemente un sentimento bon den nan curazon, pa un deficit cu no tabata conta e berdadero situacion di e compania. Y asina nos a yega na e situacion unda e mandatario di e momento ey a dicidi di pidi corte e surseance. Esey a bira un di e factornan cu a conduci na su retiro como mandatario, pero te awe ainda no tin un claridad ta kico gobierno ta haci pa resolve e problema, unda di un banda nan ta doño, y di otro banda acreedor.
Ta bunita pa tene encuentro cu e empleadonan y bisa nan cu tur cos lo keda resolvi, pero e anuncio ey tabata dirigi na publico tambe, y como medio ta nos responsabilidad pa puntra mas den detaye kico lo ta e base empresarial solido pa Serlimar, pa realmente nos por kere esey. Caso contrario, e wega politico tur aña cu subsidio no ta bay caba…


text:
WILLEMSTAD – 26 di febrüari 2020 – Ofisina di Turismo di Kòrsou (CTB) ta raportá un subida di 3% den kantidat di turista di estadia pa luna di yanüari 2020. Un kantidat total di 45.691 turista a keda risibí na yanüari 2020 kompará ku 44.156 na yanüari 2019. Esaki ta un subida di 1.535 turista.
Merkado di Hulanda a inisiá aña ku un prestashon impreshonante registrando 18.863 turista kual ta un rèkòrt nobo. Europa, e region ku mas ta produsí pa Kòrsou a krese ku 1% na yanüari. E kantidat di bishitante for di Nort Amérika a registrá un kresementu di 21%. Yanüari 2020 tabata un luna ku prestashon rèkòrt for di Canada i Estádos Unídos registrando lo siguiente:
- Mas di 4000 turista di estadia for di Canada. Den sifranan apsoluto ta trata di 4.258 turista di estadia registrando 13% kresementu.
- Mas di 8000 turista di estadia for di Estádos Unídos. Den sifranan apsoluto ta trata di 8.515 turista di estadia registrando 26% kresementu.
Region di Karibe tambe a presta bon ku 23% kresementu na luna di yanüari. E region ku ta produsí mas for di Sur Amérika esta Colombia a nota un kresementu di 12% na yanüari 2020.
E kantidat total di anochi pa turista a registrá un kresementu di 5% na yanüari 2020. Total 437 mil anochi a keda registrá. Turistanan for di Europa a keda 277 mil anochi na Kòrsou kual ta un subida di 5% den kantidat di anochi pa turista. Turistanan prosedente di Nort Amérika i di Sur Amérika a keda respektivamente un kantidat di 101 i 43 mil anochi durante luna di yanüari. Turistanan prosedente di region Karibe a keda un total di 13 mil anochi na Kòrsou.
Prestashon hotèlnan – CHATA
Na yanüari 2020 Kòrsou a konosé un okupashon di hotèl di 74.7%. Esaki ta un bahada di 5.4 punto di porsentahe kompará ku 2019 (80.1%). E tarifa promedio diario (ADR) tambe a mira un bahada kompará ku 2019, di $210.75 pa $191.03 den 2020. Pa loke ta trata e entrada pa kamber disponibel, sifranan ta indiká un bahada aki tambe di 15.8%. E entrada pa kamber disponibel na 2019 tabata $168.73 i na 2020 e tabata $142.07.
Turismo krusero – CPA
E sifranan di yanüari 2020 ta mustra ku 45 barku krusero a keda risibí na e puerto na Willemstad kompará ku 51 barku krusero e mesun luna na 2019 resultando den un bahada di 11.8%. Miéntras ménos barku a drenta nos puerto na yanüari 2020 kompará ku e mesun luna na 2019, e kantidat di pasahero sí tabata mas tantu. Esaki entre otro komo resultado di yegada di barkunan ku un kapasidat mas haltu ku un averahe di pasahero di 2.740 pa barku na yanüari 2020 kompará ku 2.360 e mesun luna na 2019. Un total di 123.316 pasahero krusero a keda risibí na yanüari 2020, esaki ta 2.958 pasahero (2.5%) mas ku e mesun luna na 2019.


text:
WILLEMSTAD- 1 di yüli 2020 – Resientemente Ofisina di Turismo di Kòrsou (CTB) ku ta enkargá ku desaroyo di e área di rekreo na Marie Pampoen a organisá un enkuentro kaminda Gobièrnu di Kòrsou a hasi traspaso ofisial di maneho di e kompleho deportivo bèk na Fundashon pa Progreso Marie Pampoen. Na 2015 Gobièrnu a enkargá CTB ku desaroyo di e área di rekreo na Marie Pampoen. E proyekto aki ta un inisiativa di Ministerio di Desaroyo Ekonómiko huntu ku Ministerio di Tráfiko, Transporte i Planifikashon Urbano i Ministerio di Salubridat Públiko, Medio Ambiente i Naturalesa. E promé fase kual a enserá konstrukshon di e aria parti Wèst a keda konkluí na 2017. Konstrukshon di e kompleho deportivo esta fase 2 di e proyekto a start na 2018 i a keda konkluí awor.
Durante di e enkuentro, Minister di Tráfiko, Transporte i Planifikashon Urbano sra. Zita Jesus-Leito a firma un akuerdo di maneho ku e fundashon. Minister di Desaroyo Ekonómiko dr. Steven Martina kompañá pa Minister di Tráfiko, Transporte i Planifikashon Urbano sra. Zita Jesus-Leito, Minister di Salubridat Públiko, Medio Ambiente i Naturalesa sra. Suzy Camelia-Römer, Minister di Desaroyo Sosial, Labor i Bienestar sr. Hensley Koeiman i sra. Lizette Sambo-Velder den representashon di Ministerio di Enseñansa, Kultura, Siensia i Deporte (OCWS) a hasi entrega di e yabinan di e kompleho deportivona sr. Andy Janga i sr. Silvin Maduro di e fundashon. Fundashon pa Progreso Marie Pampoen a risibí un kompleho deportivo nobo i moderno ku ta inkluí un edifisio ku espasio pa un ofisina, snèk, terasa, kamerín i tualèt. Tambe tin un vèlt multi funshonal pa basketbòl, vòlibòl, mini futbòl, dos vèlt pa bolas criollas i un vèlt pa futbòl ku yerba artifisial. CTB i demas partnernan den e proyekto ta gradisí tur usuario di e aria i spesialmente habitantenan di Marie Pampoen pa e koperashon risibí durante di e trayekto di konstrukshon. Ta konta ku e koperashon kontinuo di tur bishitante ku ta hasi uso di e área pa kuid’é i manten’é komo un lugá agradabel pa nos mes hendenan i turistanan por rekreá.


text:
PHILIPSBURG - Entrante 21 di novèmber 2022, Zorg en Jeugd Caribisch Nederland (ZJCN), Sint Eustatius Health Care Foundation (SEHCF), Saba Cares i Sint Maarten Medical Center (SMMC) lo implementá e proyekto piloto 'Direct Medical Referral'. E proyekto aki lo fasilitá trasladonan médiko di Saba i Sint Eustatius pa Sint Maarten Medical Center sin intervenshon di e konseheronan médiko di ZJCN. E lansamentu di e proyekto piloto aki ta nifiká ku ... Lesa mas
Islanan BES
Miones pa infrastruktura kultural di e parti Karibense di Reino
DEN HAAG – E añanan benidero miones di euro èkstra ta bai pa bibliotekanan i e patrimonio kultural den e parti Karibense di Reino. Esei ta pará den e Karta di mas Aña pa Kultura kaminda sekretario di estado Gunay Uslu di Kultura i Media ta splika su puntonan ... Lesa mas
Makana Ferry ta kuminsá kore entre St. Eustatius i St. Kitts tambe
ORANJESTAD- E fèri ku ta kore entre St. Maarten, St. Eustatius i Saba, Makana, lo kuminsá agregá e isla di St. Kitts for di dia 31 di òktober 2022 na su lista di destinashon. Semper e ruta entre St. Eustatius i St. Kitts tabata un deseo grandi na Saba. E ... Lesa mas
Gabinete ta pone 15 mion euro disponibel pa gastu di energia mas abou na Hulanda Karibense
DEN HAAG - Gabinete ta tuma medida pa redusí preis di elektrisidat na Hulanda Karibense. Por ehèmpel, e gastunan fiho pa maneho di ret, awor aki promedio alrededor di 390 dòler, na 2023 ta bira sero (0). Ademas, gabinete ta paga mitar di e tarifa variabel pa ... Lesa mas
A firma kombenio di kultura ku Karibe Hulandes
DEN HAAG – Sekretario di estado Hulandes Uslu di Kultura i Media i e entidatnan públiko di Boneiru, Statia i Saba a sera un kombenio di kultura. Eiden nan ta palabrá ku nan ta tuma e responsabilidat konhuntamente pa infrastruktura kultural di Karibe Hulandes. ... Lesa mas
Di seis ekspedishon di laman Karibe mester protehá bayenanan mihó
WILLEMSTAD – Di 15 te ku 30 di ougùstùs ta tuma lugá den laman Karibe e di seis ekspedishon sientífiko kolektivo di e programa Ti Whale An Nou pa 2022. Ti Whale An Nou ta nifiká na Kreol Franses Karibense ‘nos propio bayenanan chikitu’. E ekspedishon ... Lesa mas
Will Johsnon i abogado Bijkerk ta pèrdè kaso pa igualdat di AOV
KRALENDIJK - Eks politico di Saba, Will Johsnon, representá pa su abogado Michiel Bijkerk a bolbe pèrdè un kaso pa loke ta trata igualdat di penshun di behes (AOV) entre e parti hulandes i e parti Karibense di Reino. For di 2015 e duo, e tempu ei huntu ku ... Lesa mas
Di dos intento pa tene Siman di Media pa Periodismo na Boneiru
KRALENDIJK - Rijksdienst Caribisch Nederland ta hasi un di dos intento pa organisá siman di media pa periodismo. Den luna di yüni a posponé esaki despues ku doñonan di media na Boneiru a tene un bòikòt. E fecha nobo ta awor 16 di ougùstùs. Ta inisiá e siman ... Lesa mas
Inflashon Hulanda Karibense ta sigui subi
KRALENDIJK - Den e di dos trimèster di 2022, produkto i servisio di konsumo na Boneiru tabata 9,4 porshento mas karu ku e aña anterior. Den e promé trimèster inflashon ainda tabata 9,2 porshento. E oumento aki ta prinsipalmente debí na e oumento di preis pa ... Lesa mas
Di tres kongreso pa profeshonalnan den komunikashon den Reino i Sürnam
WILLEMSTAD – Riba djaweps 1 di sèptèmber i djabièrnè 2 di sèptèmber 2022 Rijksdienst Caribisch Nederland ta organisá e di tres kongreso, titulá ‘Komunikashon Forsa di Reino’ den WTC na Kòrsou. E kongreso ta pa profeshonalnan den komunikashon ku ta den ... Lesa mas
Resultadonan positivo di tèst ta baha na Aruba, Kòrsou i Sint Sint Maarten usando otro maneho di tèst.
KRALENDIJK - E kantidat di resultadonan positivo di tèst a baha un tiki luna pasá na Aruba, Kòrsou i Sint Maarten. En kambio riba e tres islanan BES e kantidat a subi un tiki. Total a registrá 4.688 resultado di kasonan di tèst positivo riba e islanan. Asina ... Lesa mas
Ekspanshon telefòn pa hubentut Guana Chat pa otro islanan
ORANJESTAD - Kolaborashon entre Fundacion Telefon pa Hubentud Aruba i e ministerio di Salubridat Públiko, Bienestar i Deporte (VWS) pa loke ta trata telefòn pa hubentut ‘Guana Chat’ na Hulanda Karibense ta un realidat. Sekretario di estado Maarten van ... Lesa mas
ACM ta fiha tarifanan máksimo pa distribushon di koriente na Hulanda Karibense
KRALENDIJK - Autoriteit Consument & Markt (ACM) a fiha e tarifanan máksimo pa distribushon di koriente na Hulanda Karibense. E tarifanan lo oumentá konsiderablemente for di 1 di yüli 2022, dor ku ta usa kombustibel fòsil pa produkshon di koriente i e prèis ... Lesa mas
Mas sèn pa Sint Eustatius
STATIA - Sekretario di estado Alexandra van Huffelen i Komisario di Gobièrnu Sentral Alida Francis di Sint Eustatius a firma e Afsprakenakkoord Sint Eustatius 2022-2023 riba djamars 14 di yüni. Den e Afsprakenakkoord Sint Eustatius 2022-2023 tin palabrashon pa ... Lesa mas
Sekretario di Estado Maarten van Ooijen di Salubridat, Bienestar i Deporte ta bishitá Sint Eustatius, Boneiru i Aruba di 20 te ku 25 di yüni
DEN HAAG - Sekretario di estado Maarten van Ooijen di e Ministerio di Salubridat, Bienestar i Deporte (VWS) ta hasi un bishita di trabou na Sint Eustatius, Boneiru i Aruba di 20 te ku 25 di yüni. Kuido, kuido di hóben i kombate di violensia doméstiko den e ... Lesa mas


text:
Entrante diasabra 6 di maart tur deporte organisa y structurá di tur edad, ta permiti sin limite di cantidad di atleta, coach/trainer, pero SIN publico. E organisacion deportivo mester ta pertenece na ASU, COA of registra na IBISA.
Mester registra nomber di esnan cu ta train/competi hunto cu fecha y orario y warda esaki pa un periodo di 2 siman cada bes y pa tur edad. Esaki pa si tin un caso positivo di Covid-19 por hasi e contact tracing mas liher y mas efectivo pa evita cu e virus ta plama entre e deportistanan/atletanan y perhudica nan.
IBISA ta encarga pa controla y duna guia si tin mester. Pa loke ta trata Bush League y Contact Sport den tur edad, esaki ainda no ta permiti. Pa loke ta benta di loteria di Lotto pa Deporte, esaki lo por te cu 7:00 p.m.Tur esaki entrante 6 di maart 2021.


text:
NOTISIA.
BONEIRU.
AKSIDENTE KU MORTO DEN TRAFIKO RIBA KAMINDA DI RINKON.
Awe nochi den kareda di 7pm melding a drenta na warda di polis ku un auto lo mester a alkansa un hoben riba baiskel y ku e situashon di e viktima ta kritiko.
Mesora a despacha polis pa rinkon y tambe ambulance y brandweer.
E aksidente a tuma lugar net na e entrada di rinkon banda di e veld di bala pariba di warda di polis bieu.
Yegando na e sitio por a nota ku e impakto tabata fuerte.
E viktima un hoben di 13 anja di inisial M.K. ku tabata riba e baiskel a perde su bida na e sitio di e aksidente mes.
Dr lont a presenta na e sitio pa konstata morto.
Outoridatnan ta investigando kousa di e aksidente.
E shofur ta wordu skucha dor di polis pa e splika kiko a pasa.
Forsa na e famia nan den e momentunan difisil aki ku perdida di nan ser keri.
FUENTE: AIMED AYUBI.


text:
NOTISIA.
BONEIRU.
O.M. Y POLIS TA PIDI FAROEK BALENTIEN PA MELDU SU MES NA WARDA.
Update OM BES riba informe di KPCN:
Ta konfirmá morto awe mainta trempan di e homber A.B. (1995). E morto tabata a konsekuensia di e hinká nan.
A tene un entrada hudisial awe mainta na un kas den bario di Noord Saliña.
E buskeda pa e sospechoso ta kontinuá.
E viktima ta Adonis Boezem di 22 anja di edat.
Forsa na e famia nan den e momentu nan difisil aki.
Ta pidi Faroek Balentien pa meldu su mes na warda di polis.
Adonis Boezem
Faroek Balentien
FUENTE: O.M. Y POLIS.


text:
Tweede Kamer a pasa lei nobo pa tap.
Tweede Kamer na Hulanda a duna su aprobashon pa un propuesta pa lei ku ta duna e servisionan di inteligensia AIVD i MIVD mas posibilidat den nan funshonamentu. E lei pa tap ta hasi posibel ku por kolekta i investigá e tráfiko riba internèt di forma ekstenso. Durante e debate relashoná ku e proposishon, ya tabata opvio ku un mayoria lo sostené e proposishon, no opstante ku oposishon tabata hopi krítiko riba e konsekuensianan pa privasidat di hende si e lei aki bin. Ademas Raad van State, ku ta e parlamentu di Reino i e instansia pa Outoridat di Datonan Personal, ta haña ku e outoridat ku mester apliká e lei no ta bon reglá den e propuesta. Mas aleu, ambos organo ta haña e tempu ku e datonan ta keda warda, ta muchu largu. Na final partidonan VVD, PvdA, CDA, ChristenUnie i 50Plus tur a vota pro e proposishon. D66 i GroenLinks a entrega diferente emienda pa ahustá e proposishon pero tur a keda rechasá. Mayoria di Tweede Kamer a pidi gabinete pa pone presupuesto disponibel pa e instansianan di supervishon TIB i CTIVD ku mester kontrolá promé i despues ku duna outorisashon pa por tap.


text:
Inisio di biba ku guia pa hóben na Hulanda Karibense
Inisio di biba ku guia pa hóben na Hulanda Karibense
Den un investigashon resien riba e problemátika di adolesente na Hulanda Karibense, e importansia di posibilidat pa akohida di hóbennan vulnerabel ta bin dilanti. Partikularmente e kombinashon di alohamentu ku guia adishonal ta importante pa por dal e paso pa adultes. P’esei Kuido i Hubentut Hulanda Karibense (ZJCN), riba 15 di mart ta start un proyekto piloto di dos aña Biba ku guia.
E proyekto piloto Biba ku Guia (Begeleid Wonen) ta pa hóbennan di 16 te ku 23 aña na Boneiru, Saba i Sint Eustatius, ku pa tempu largu ta den un trayekto di yudansa serka Kuido pa Hóben i ku mester dal un siguiente paso pa bira mas independiente. E hóbennan akí no por bai kas bèk, pa motibu ku e situashon na kas, no opstante ku a hasi uzo di yudansa pa largu tempu, no ta kambia.
Guia intensivo
Hóbennan den e fasilidat biba ku guia ta haña un trayekto di entrenamentu den fase i intensivo pa siña biba riba nan mes. E trayekto akí ta kuadra ku e yudansa eksistente di Kuido pa Hóben. Basá riba un plan di kresementu personal e hóbennan den e fasilidat di biba ku guia ta pasa tres fase. Kada fase konosé metanan edukativo personal ku ta kuadra ku e grado di independensia di e hóben. Segun e tres fasenan ta progresá, independensia di e hóbennan ta oumentá i e guia lo bira ménos intensivo. E guia ta dirigí entre otro riba ampliashon di e kapasidat pa para riba propio pia, independensia, kuido propio i siña abilidatnan sosial relashonal i práktiko. Meta di biba ku guia ta, pa hóbennan den di dos aña ta apto pa nan mes duna direkshon independientemente na nan bida.
Regiline Sambo, lider di tim di Kuido di Hóben na Kuido i Hubentut Hulanda Karibense (ZJCN): “E fasilidat nobo di biba ku guia lo bai amplia e oportunidatnan den futuro pa un gran kantidat di hóben di Boneiru, Saba i Sint Eustatius.”
Alohamentu i sirkulashon
E proyekto piloto di dos aña ta kuminsá 15 di mart 2021. E fasilidat di biba ku guia ta alohá den un kompleho di apartamentu na Kaya Sabana na Boneiru. Na e momentunan akí ta evaluando huntu ku kooperativa di bibienda Fundashon Cas Bonairiano (FCB), si por konstruí un edifisio nobo, unda por sigui di forma struktural ku e proyekto di biba ku guia. Banda di esei FCB ta investigá si por pone kasnan di hür sosial na disposishon di hóbennan ku finalisá e trayekto di biba ku guia ku éksito, di manera ku por garantisá ku tin sirkulashon di e hóbennan.


text: WILLEMSTAD – Ayera nochi Wardakosta a detektá un boto sospechoso ku tabata nabegá den direkshon di Kòrsou. E boto, un tipo di boto yamá yola tabata nabegando di parti sùit. E Sentro di Operashon Marítimo di Wardakosta mes ora despues di e detekshon aki, a dirigí un Metal Shark na e sitio kaminda e boto tabata. Na bordo di e boto sospechoso e agentenan di Wardakosta a enkontrá un grupo di indokumentado i un kachó. E boto i e personanan a keda hibá na e pir di Wardakosta na Parera, despues esnan indokumentá a keda entregá na Kuerpo Polisial di Kòrsou. En total 30 persona ku nashonalidat Venezolano, di kua 10 dama i 20 hòmber inkluso un menor di edat, a keda detené riba e boto. E kachó a ser entregá na Veterinaire Dienst di Kòrsou.


text:
ORANJESTAD: Diahuebs ultimo merdia Minister Endy Croes a ricibi bishita di e pelotero profesional di ‘Major League’ e hoben Chadwick Tromp cu ta forma parti di ekipo di Atlanta Braves como catcher. Tambe presente durante e encuentroameno tabata ex – pelotero profesional di ‘Major League’ sr. Randolph Oduber, sr. Milton Croes y sr. Lyrick Pourier.
Durante e reunion a elabora riba e Fundacion Thrive Aruba di sr. Randolph Oduber y Fundacion sr. Chadwick Tromp cu fin di luna di januari 2022 ta organisa un ‘Coaching Convention’ pa trece tur e coachnan di Aruba hunto primordial e coachnancu ta traha cu mucha. E meta ta pa eleva e nivel di noscoachnan y structura esaki pa tin un solo fundeshi y base di e mucha riba un bon nivel.
Durante e ‘Coaching Convention’ lo trece for di Merca y Curaçao coachnan hopi popular.
Un bunita proyecto unda Minister Endy Croes a haya un splicacion amplio di nan plannan cu nan kier duna bek nacomunidad. Minister Endy Croes ta apoya e proyecto y iniciativanan bunita asina. ‘Por conta cu sosten di Ministeriodi Deporte’ e Mandatario a finalisa.


text:
Casa Nonna, ta nifica “cas di wela” na Italiano, cu ta habri y acogedor, manera por spera di su nomber. Casa Nonna ta hopi aprecia pa su ambiente calido y acogedor y pa su menu, cu ta sobresali pa su combinacion di e platonan tradicional Romano y Toscano, ofreciendo e ingredientenan local fresco y di e temporada.
Desde salumi, e platonan di keshi y antipasto, te house-made pasta, e menu ta disponibel a la carte y cu un estilo familiar, repleto di opcion ideal pa comparti. E restaurant ta conta cu un excelente lista di biña, cu e calidad y diversidad di e variedadnan di druif, cu ta un complemento ideal pa un cuminda, hunto cu e coctelnan di temporada y ‘amaros’, pa satisface tur preferencia.
Como oferta di introduccion, e localnan ta invita pa bin disfruta di un autentico experiencia culinario Italiano na Casa Nonn.
Ademas, riba bo dia di cumpleaños bishita Casa Nonna New York y ricibi 25 dollar credito for di bo cuenta, si bo ta acompaña cu dos hende of mas. Como regalo pa sigui celebra bo cumpleaños ta ricibi un casino voucher di 15 dollar y spaar 10% durante bo proximo bishita na BLT Steak of Divi Sushi Bar & Lounge.


text:
Forma kon e bùs a keda despues di aksidentá.
MAROKO – Un total di 11 persona a pèrdè nan bida i otro 43 mas a resultá heridá den ora nan di djamars tras di lomba, ora e bùs den kua nan tabata biaha a bòltu na e karetera di e lokalidat di Taza, nortost di Maroko.
Segun informashon nan, e aksidente a sosodé na seis kilometer di Taza i esun nan heridá a keda trasladá pa sentro médiko di e siudat.
E mesun fuente aki a añadí ku outoridat nan a habri un investigashon relashoná ku loke ku a sosodé bou di supervishon di fiskal nan kompetente.


text:
Tecnica
SIA a desaroya un programa tecnico cu tin como meta e mehoracion di e habilidadnan di cada hungador den nan posicion respectivo riba veld. Durante entrenamento nos ta enfoca riba 2 fase di e wega (atake y defensa) como tambe e pasenan di un fase pa e otro. E focus ta primordialmente riba e siguiente 4 areanan: tecnica individual y tactica, tactica den grupo y style di hunga.
Lesnan di Futbol
E obhetivo mas importante di SIA ta pa e lesnan di futbol desaroya e conocemento, actualisa y mehora e tecnica y habilidad mas importante pa nos alumno. Un biaha pa siman e alumno ta train riba un tactica / habilidad uzando diferente ehercicio te ora nan por logra e meta. Nos studiantenan ta train den grupo di nos mas cu 12 mucha pa crea un ambiente de aprendizahe continuo. Despues di a atende y participa durante e lesnan di SIA tur participante lo sa mayoria di tecnicanan basico y lo tin e instrumentonan / conocemento necesario pa por maneha un gran parti di situacionnan durante wega cu exito.
Enseñansa
SIA ta uza diferente tecnica pa influencia e proceso cognitivo di e studiante. Nos ta uza e metodo di fragmentacion di e proceso di enseñansa, unda cu nos ta siña futbol den diferente fase/paso. Di e manera aki e studiante lo maneha e diferente pasonan asina logrando un presentacion di su habilidadnan na un manera ordena.
Salud y seguridad
Salud y seguridad di cada studiante ta hopi importante pa SIA. Nos a implementa un ‘Risk Prevention Policy’ – un maneho di prevencion di riesgo- cu tin como meta minimalisa e posibilidad di lesion riba of for di veld. Nos coachnan lo tene semper e maneho aki na cuenta durante tur na lesnan na SIA.
Staff tecnico cualifica
Nos staf di trainer of coach ta reconoce cu e bala ta e aspecto mas importante den futbol. Durante tur training e bala lo ta e instrumento mas uza den e training integral. Tanto den training individual como den grupo, nos staf tecnico lo dunabo semper algo mas pa siña mehorando bo conocemento di e tecnica di futbol y lagando bo cu deseo pa siña mas.


text:
Varios parlamentario di tanto Aruba, Corsou y St. Maarten, actualmente ta na Hulanda, relaciona cu e Interparlamentaire Koninkrijksoverleg (IPKO). Den cuadro di esaki, nos colega Marko Espinoza a combersa cu parlamentario di Corsou, Gwendell Mercelina, Jr., di Partido Nacional di Pueblo.
POCO INTERES
Esaki ta Mercelina su di tres IPKO y e ta di opinion cu den e IPKO e interes di e banda Europeo ta hopi abou, unda cu a mira cu nan tabata tin otro prioridadnan. Un ehempel di esaki tabata na momento di e charla riba e buki ‘Ongemak’ di Gert Oostindie y Wouter Veenendaal, a bin dilanti cu e ley mas importante di Reino, ta e parti di Statuut.
E discusion aki ta algo cu mester tuma como e rol parlamentario, pa loke ta e parti legislativo, e funcion di ‘Wetgevende Macht’, mester pone mas atencion na dje. Sigur e preparacion di e partinan di e islanan den Caribe. Si ta bon documenta, ta fundamenta y e argumentonan ta mucho mas miho, e parti emocional no ta e parti mas importante, pero si e ‘overtuigingskracht’ (habilidad di convencimento) pa no distingui e balor di e islanan na loke otro ta pensa di nan, pero kico nan mes ta pone pa nan mes.
DEFICIT DEN DEMOCRACIA
Pa loke ta e posibel cambio den e forma di pensa di Reino pa loke ta e islanan den Caribe, unda cu ta pensa riba e opcion pa tin un representante di cada isla, cual sigur lo bira un cambio drastico, e parlamentario a bisa cu e ta algo hopi interesante. E parti mas primordial ta cu e pueblo mester wak un desaroyo den su bienestar na momento cu si tin un representante di dje den un posibel Parlamento di Reino, den cualkier constelacion cu e bin, kisas den futuro. E discusion mester bin cu mester hib’e bek local. Bay bek n’e pueblo, hiba e discusion di si berdad e pueblo ta sinti cu esaki lo por yud’e, ya cu den e paisnan den Caribe tin e discusion di cu independencia lo ta miho pa e bienestar pa e pueblo, of bira un parti (directo) den Hulanda. Marcelina a bisa cu mester hiba e discusion aki toch mester hib’e den liña cu cada representante di nan pueblo ta mira pa por wak si di berdad, den e vision pa drecha e deficit democratico, con ta bay soluciona esaki. Ta interesante pa e generacion nobo di politiconan cu kier mira mas oportunidad, e mandatarionan mester por mira e forsa cu e pueblo ta compronde. Esaki, pa Marcelina, mester por mira e forsa cu e pueblo ta compronde. Esey mester ta e prioridad.
FORSA DI BOLUNTAD PA HACI CAMBIO Ora ta trata di cambio, sigur na nivel estatal y legislativo, esaki ta rekeri forsa di boluntad di parti di e politiconan. “Ora cu compronde historia y e lucha hiba na 1954, pa e islanan ta unda nan ta awe, lo realisa kico ta e beneficio cu e otronan ta wak den bo y cu bo lo por fortifica. Sigur e ta algo importante, pero no tur hende ta comprond’e. Parlamento ta representante di pueblo y e ta un refleho di e pueblo. Ora cu yega na e discusion aki, ta mira cu mester tin hende cu tin e comprendemento, comprension y analisis di e materia pa por yega mesun leu manera ta desea, si e discusion aki ta relevante of no. E punto primordial ta, si kier mira e bienestar di e pueblo y cu e pueblo tambe, como esun cu ta guia, cu ta, pa e tin un bon posicion. P’e, esey ta loke ta mas importante. E pueblo mester sinti cu ta duna balor na dje como ciudadano, en general, cada pueblo, e ciudadano Hulandes mester tin su balor. Eynan ta unda cu mester wak con ta hacie concretamente, structura of no, pero cu cada un pueblo tin e mesun balor por igual. Esey ta e forsa di e pueblonan.


text:
Dentro di poco Parlamento lo trata e ley pa autorisa Gobierno di Aruba termina relacion cu CITGO. Pa hopi tempo tin negosacion entre Citgo y Gobierno riba pagonan di empleado, inversionnan cu no a tuma lugar di parti CITGO, debe di Huur y impuesto. Despues di hopi luna di negosacion a yega na e palabracion cu Citgo ta bay paga su debe di impuesto, cual ta 16 miyon dollar. Tambe Gobierno a exigi pa CITGO cumpli cu e trahadornan y tur a ricibi un pakete teniendo na cuenta nan beneficionan y añanan cu nan a labora den refineria.
For di basta tempo ta claro cu Citgo no por cumpli cu e contract. Un contract cu Gobierno di AVP por cierto a firma cu CITGO. Esaki mirando cu tin embargo riba cuentanan di Citgo relacionacu e sancionnan imponi pa gobierno mericano. Expertonan di parti Gobierno, expertonan diparti CITGO y expertonanimparcial a conclui cu CITGO no tin placa pa paga nan huur y tampoco pa haci e inversionan necesario na e terminal y den e refineria. Pues no ta resta pais Aruba otro opcion pa terminarelacion cu CITGO y capitalisa riba oportunidadnan nobo cu e terminacion aki lo crea pa nos economia.
DEFINITIVE PARTICIPATION AGREEMENT
Importante pa nota cu for di juni 2016 tin intentonan ta wordohaci pa logra reapertura di refineria y funcionamento optimal di e terminal. Pero debi na sancion mericano CITGO ni PDVSA por yega na e fondonan necesario pa renoba y inverti. Pa e motibo ey pa basta tempo caba tur trabou pa un reapertura ta practicamente paralisa. Debi na esaki CITGO mes a duna di conoce cu nan no lo por cumpli mas cu palabracionnan haci den e “definitive participation agreement” y ta desea di terminaesaki.
IMPLICACION PA PAIS ARUBA
Mirando locual a wordo treci pa dilanti e ta cumbini pais Aruba pa termina e contract cu CITGO. Esaki lo duna nos e oportunidad pa capitalisa riba un oportunidad nobo. Estableceun refineria nobo of un industria nobo cu ta crea cupo di trabou. Aworaki mas cu nunca esaki ta necesario mirando e crisis cu nosta aden. Ta importante si pa e terminacion aki wordo reglaatraves di un ley cu ta tene cuenta cu e aspectonan legal (civil).
Mester tene na cuenta cu e situacion na Venezuela ta unoinpredicibel, casonan den corte cu CITGO sin tin siguransa cu decision lo cay na fabor di pais Aruba ta largo (añanan) y costoso. Aworaki mirando situacion cu pais Aruba ta aden no tin espacio ni placa pa esaki. Na mes momento si no actua te hasta e terminal, cual por nifica un entrada grandi pa pais Aruba si lograrestaure por completo, ta na peliger.
PA CONCLUI
Nos ta enfatisa un biaha mas cu e ley aki no ta duna CITGO ningun dispensacion di placa. E ta termina e “claim” di paisAruba riba CITGO, pa asina por busca un operador nobo pa nosrefineria y percura pa nos terminal por funciona optimalmente. Tin hopi interesado den e refineria y e terenonan y pais Aruba ta den necesidad pa un segundo pilar economico. Esaki ta unoportunidad unico pa mas liher cu ta wordo anticipa nosrecupera di e crisis actual.


text:
Maria Goretti College ta titula Campeon den futbol categoria B-mucha homber
Dialuna atardi a tuma lugar e weganan di final nacional den futbol di âDeporte Escolarâ, cu a wordo organisa pa Instituto Biba Saludabel y Activo, Continue Reading
Den Futbol Escolar organisa pa IBiSA: International School of Aruba ta titula Campeon den categoria B-mucha muher
Diaranson atardi a tuma lugar e weganan di final nacional den futbol di âDeporte Escolarâ organisa pa Instituto Biba Saludabel y Activo, IBiSA. E competencia Continue Reading
Scolnan basico ta enfrenta otro pa e titulo maximo den KICKBALL
Dialuna dia 12 di mei ta e siman di e final nacional pa e scolnan basico pa e deporte di kickball. Un total di siete Continue Reading
Siman di final di torneo di handbal na caminda
Dialuna 5 di mei ta cuminsa e siman di e final di e torneo di handbal na Centro Deportivo Libertador Betico Croes mihor conoci como Continue Reading


text:
les di Sabbatskol
otro idioma
Les di sabbatskol kuartaal 3, aña 2022, Titula: Den e krisol ku Kristu
Les 9: Un Bida di Alabansa
Kader pa Alabansa
Lesa pa e siman aki:
Fil. 4:4-7, , Hos. 5:13- 6:20, Salmo 145, Echonan 16:16-34, 2 Kron. 20:1-30.
TEKSTO PRINSIPAL:
"Keda semper kontentu den Señor! Mi ta ripití: Keda kontentu!" (Filipensenan 4:4).
djadumingu, 21-08-2022
E gran eskritor ruso Fyodor Dostoyevski tabata sentensiá na morto, simplemente pa despues kambia e sentensia na último momento. El a pasa vários aña den prizón na su lugá. Papiando tokante su eksperensia di prizón, el a skirbi: "Kere te na fin, asta si tur hende dual i bo a keda e úniko fiel; trese bo ofrenda asta e ora ei i alabá Dios den bo soledat." Den e lèsnan akí ya nos a mira kon Pablo a soportá oposishon i persekushon inkreibel. Pero awor e ta sintá den un prizón romano. I tòg e no ta depresivo; en kambio, e ta skirbi ku anhelo pa kurashá e kreyentenan na Filipo.
Lesa Filipensenan 4:4-7. Kon bo ta kere ku Pablo lo por a skirbi kosnan asina ora e mes tabata sintá den un prizon? Den e pasashi aki, kiko ta e klavenan pa haña e "pas di Dios"?
Un kos ta, ta kontentu ora tur kos ta bai bon. Pero Pablo ta atvertí nos pa ta kontentu semper. Esei por zona straño. Si nos tuma loke Pablo ta skirbi literalmente, tin dos implikashon kritiko pa nos.
Na promé lugá, si nos mester ta kontentu semper, e mester nifiká ku nos mester ta kontentu asta ora sirkunstansianan no ta parse di ta duna nos kualke motibu pa ta kontentu. Di dos, si nos mester ta kon tentu semper, e mester nifiká tambe ku nos mester siña ta kontentu na momento ku nos no tin gana.
Pablo ta yama nos pa alabá Dios aunke hopi biaha por parse bastante innatural pa nos. E por asta parse irashonal. Pero manera nos lo mira, ta presisamente pasobra tin momento ora e ta parse irashonal, e ta yama nos pa ta kontentu. Ku otro palabra, alabansa ta un akto di fe. Meskos ku fe ta basá, no riba nos sirkunstansia, sino mas bien riba e bèrdat tokante Dios, asina alabansa ta algu ku nos ta hasi, no pasobra nos ta sinti bon, sino pa motibu di e bèrdat di ken Dios ta i loke El a primintí nos. I asombrosamente, ta un fe asina ta kuminsá forma nos pensamentu, sintimentu, i sirkunstansia.
Kiko ta e bèrdat tokante Dios ku Pablo ta identifiká den e pasashi di awe bèrdat ku ta kapasitá nos pa ta kontentu, asta den prizon? Skirbi un lista kortiku di loke bo sa ku ta e bèrdat tokante Dios. Pasa riba e lista i alabá Dios pa kada punto. Kon esaki ta kambia e manera ku bo ta sinti tokante i ta mira bo sirkunstansianan?
102


text:
Casa Tua ta celebra diez aña di excelencia
Na honor di e restaurant su di 10 aniversario, e alumnonan di EPB cu ta studiando den e direccion culinario profesional basico a disfruta di Continue Reading
IBiSA ta informa: Dia 14 di november ta “World Diabetes Day”
Rond Mundo ta conmemora e fecha di 14 di november como e “Dia di Diabetes”. Aki na Aruba esaki no ta un excepcion y relaciona Continue Reading
FALTA UN SIMAN PA E GRANDIOSO CARIBBEAN SEA JAZZ FESTIVAL
Ta falta solamente un siman pa e di ocho Caribbean Sea Jazz Festival. Ja caba e trabownan ta hopi avansa pa loke ta e scenario y Continue Reading


text:
ORANJESTAD – Como parti di e programa cu BoBario di Ministerio di Asuntonan General ta ehecutando den cooperacion cu Comite Olimpico Internacional, ta construyendo varios mini cancha di futbol cu yerba artificial na sedenan social di diferente bario. Esun mas reciente cu a cuminsa traha riba dje ta na Centro di Bario Dakota den presencia di Prome Minister Mike Eman, directiva di CB Dakota, ekipo di futbol infantil y nan mayornan. Presente tambe tabata Parlamentario Marlon Sneek y Sr. Jubert Richardson na kende e mini veld ta dedica y lo carga su nomber.
Premier Eman a sinti e alegria entre esnan presente, particularmente e muchanan, paso e facilidad di yerba artificial, aunke ta mini, ta un soño di nan cu ta bira realidad y cu ta lanta nan entusiasmo pa e deporte. “Bay na Madiki bo ta mir’e tur atardi ta yen, bay na Bushiri bo ta mir’e tur atardi ta yen, na Centro di Bario Brasil, na RCA,” e mandatario a comenta mencionando e canchanan cu ya ta cla y den funcionamento.
Cu e programa aki Gabinete Mike Eman II kier sirbi dos meta importante. E prome ta pa traha cu e barionan creando espacionan publico caminda e hobennan por pasa oranan despues di scol haciendo actividadnan sano y contribuyendo asina na un miho futuro pa nan mes y pa e bario. E di dos meta, y uno cu sigur ta e caso pa e bario di Dakota, ta pa for di chikito traha riba e continuacion di produccion di talento deportivo futbolista cu e districto ta asina bon conoci p’e.
Prome Minister Mike Eman a elogia Sr. Harvey Clement di directiva saliente di Centro di Bario Dakota, como tambe na e directiva nobo cu hunto a pusha no solamente pa e cancha, pero tambe pa otro trabounan di renobacion pa e edificio di centro di bario. “Dentro di algun siman e cancha lo ta completamente cla y nos ta gradici tur apoyo cu a haya di Comite Olimpico Internacional, di tur instancia cu ta yuda y tambe pa e trabou duro di Sr. Ditto Acosta di parti di Ministerio di Asuntonan Social,” asina Premier Eman a finalisa bisando.


text:
Awe dia cu ta pone atencion special y cu mensahe di conscienitsacion en conexion di Dia Internacional di Animal, ta resalta un fundacion cual su obhetivo principal ta pa mehora e calidad di bida di e cacho- y pushinan di caya na Aruba. Aruba Animal Shelter a ser funda pa Julie y Joseph Horingrad, cu e ayudo incalculabel di Ivonne Quandus-Hieroms dia 8 di augustus 1987. Na 1996 e shelter a ser muda pa su cede actual na Wayaka 128-B, unda nan ta sigui brinda servicio.
Den total ta 35 aña di un labor bunita y satisfactorio, aunke tambe hopi frustrante ya cu e problema di e cacho- y pushinan di caya ta continua, a pesar di e esfuerso grandi cu nan ta haci hunto cu otro organisacionnan, y e programa increibel di ‘stimami sterelisami’. Mientras e poblacion di nos isla no ta compronde e importancia di sterilisa of castra nan mascotanan, lamentablemente e problema no por wordo soluciona.
E BOLUNTARIONAN TA DUNA HOPI AMOR Y CARIÑO
Cada cacho cu drenta e shelter ta wordo hiba veterinario unda un test di sanger ta wordo haci, esaki ta sumamente necesario door cu 99% di nan ta yega cu enfermedad di carpata, cu consecuencia cu nan mester haya e tratamento necesario pa elimina esaki; despues nan ta ser baña, desparasita, alimenta, trata cu nextguard of cualkier otro producto similar. Nan ta wordo vacuna tambe momento cu nan wordo sterilisa of castra.
E siguiente cu nan ta haya ta hopi amor y cariño di e boluntarionan. E pushinan ta haya e tratamentonan similar aunke e problema principal cu nan ta ‘ear mite’ loke tambe nan ta soluciona, aunke nan no ta vacuna. Cualkier problema di salud di nan animalnan ta ser trata pa e veterinarionan, loke ta haci cu e gastonan di mantencion di e shelter ta haltisimo. Esaki ta e rason principal pakico nan no por tin mas animal.
SAVE THE DATE
E aña aki pa celebra nan 35 aña, Aruba Animal Shelter a dicidi di organisa un biaha mas nan DOG SHOW riba diadomingo 30 di october di 3:00pm pa 8:00pm na Villa Floralina. Nan ta invita e pueblo di Aruba pa comparti un dia diferente y yuda pa un causa noble. Tur e cachonan ta bonbini pa participa den tres categoria diferente: 1. Beyesa – 2. Obediencia & Tricks – 3. disfras di Halloween.
Pa participa bo mester simplemente inscribi online https://forms.gle/Ru8uzUm5RfSkvbz36 of bay personalmente na e Shelter. Ademas di e show lo tin cuminda y bebida, pintamento di cara, weganan pa mucha y nan famoso rifa cu tremendo premio cu ta inclui: weekend-stays, hotel day-packages, dinner & breakfast for two, joya, electronic devices y hopi mas. Disfruta di un diadomingo den un ambiente diferente mientras ta contribui cu Aruba Animal Shelter.


text: E bar y lounge nobo na Amazonia a entretene amigonan y fanaticonan di futbol durante e weganan cu a tuma luga recientemente, unda varios pais a wordo elimina for di e weganan di FIFA Copa Mundial 2014. E bar a prepara pa e weganan historico di Francia contra Alemania, y Brazil contra Colombia riba diabierna; Argentina contra Belgica y Hulanda contra Costa Rica riba diasabra. Na momento cu Sushi Salsa a muda pa e parti zuid di Amazonia, e lounge espacioso a wordo ekipa cu television di pantaya grandi, y esaki lo keda un luga activo y amabel pa deporte y entretenimento, un luga pa bishita prome y despues di e cena, unda bishitantenan por relaha den un area comodo, bebiendo cocktails of purbando e surtido di pasapalo di bar. E pasapalonan delicioso obtenibel na e bar ta inclui BBQ Loin Ribs, Brazilian Sausage, Grouper Fingers, Mozzarella Sticks, pasapalo hasa popular di Hulanda y Coconut Shrimp, ademas di Tuna y Salmon Sushi y Sashimi, Seaweed Salad, Crab salad, y rolls exkisito di Sushi Salsa, manera Crispy Eel, Tiger, Rainbow y Amazonia. Amazonia recientemente a haci mehoracionnan y cambionan considerabel pa prepara pa e FIFA Copa Mundial 2014, cual ta yegando su fin, despues di a bai di 16 ekipo pa solamente cuater den e semi-final, y cu lo bataya contra otro pa yega e final, cual lo wordo hunga na e Estadio Maracana na Rio de Janeiro. E wega aki, ademas di tur e weganan cu lo tuma luga prome cu esaki, tambe lo wordo mira via e transmision na Amazonia lounge pa e fanaticonan di futbol local y di bishita.


text:
Resultaten
-
Kambio di klima ta menasá na dal Bonèiru duru28 september 2022
Kambio di klima lo dal Boneiru duru si no intervení. Esaki segun investigashon ku Vrije Universiteit Amsterdam (VU) a hasi pa Greenpeace Hulanda.
-
Kambio di klima ta menasá Boneiru23 mei 2022
‘Ai, nos dèiknan por wanta stòrm!’ Esaki ta loke hopi biaha bo ta tende ora ta trata tokante kambio di klima na Hulanda europeo.
-
‘Anto e islanan awor?’20 mei 2022
Pa e serie di podcast ‘E krísis di klima lubidá’ periodista John Samson a biaha bai e islanan karibense pa e mes mira, tende i sinti e konsekuenshanan di kambio…
-
E historia di Sint Maarten: dor di wowo dje orkan20 mei 2022
Riba 6 di sèptèmber 2017 bida di kasi tur habitante di Sint Maarten a kambia di manera abrupto.
-
Kiko ta kambio di klima?20 mei 2022
E kambio di klima ta afekta tur hende na mundu. Tambe na Boneiru. Sinembargo, nos no sa kasi nada di e gravedat di e efektonan di e kambio di klima…


text:
Cft: “Sòru pa aprobá presupuesto na tempu”
Cft: “Sòru pa aprobá presupuesto na tempu”
Philipsburg – Den kòmbersashonnan resien Kolegio di supervishon finansiero Kòrsou i Sint Maarten (Cft) a urgi Sint Maarten pa aprobá e kambio di presupuesto 2022 i e presupuesto 2023 riba término kòrtiku. E kambio di presupuesto 2022 ta enserá un montante di ANG 15,4 mion pa invershon, pa kua Sint Maarten ke hasi uso di e registrashon koriente di Hulanda. Invershonnan dirigí ta duna un kontribushon na kresementu ekonómiko duradero. Mas aleu e Lei di Reino tokante di supervishon finansiero pa Kòrsou i Sint Maarten ta indiká ku promé ku 15 di desèmber 2022 Sint Maarten mester tin un presupuesto 2023 aprobá. E presupuesto ei mester tin un ekilibrio riba e servisio ordinario.
Ekonomia di Sint Maarten a krese den 2021 ku 8 porshento. Fondo Monetario Internashonal ta premirá pa aña 2022 un kresementu ekonómiko di 7,5 porshento. E rekuperashon di turismo ta e motibu prinsipal tras di e kresementu ekonómiko aki. Den e próksimo añanan Sint Maarten lo mester usa e rekuperashon ekonómiko pa pone finansa públiko na òrdu i kumpli ku su obligashon di paga debe.
Presupuesto 2022 i 2023
Den yüni Sint Maarten a proponé un kambio den e presupuesto di 2022. Ku esaki a resdusí e défisit riba e servisio ordinario te ANG 99 mion. For di e ehekushon di 2022 ta resultá ku e entradanan i e gastunan ta desaroyando di un forma mas favorabel. Konseho di Minister di Reino resientemente a determiná ku pa 2022 ta permití un défisit di ANG 40 mion riba e servisio ordinario. Den 2022 Sint Maarten a risibí 24 mion di sosten di likides. Konseho di Minister di Reino tambe a stipulá ku den 2023 mester yega na ekilibrio riba e servisio ordinario. Den 2025 Sint Maarten mester paga un fiansa di ANG 73,5 mion. Pa e motibu ei ta di importansia pa e pais realisá surplus den añanan 2024 i 2025. Segun e Lei di Reino tokante di supervishon finansiero pa Kòrsou i Sint Maarten promé ku 15 di desèmber 2022 mester tin un presupuesto aprobá. Sint Maarten a indiká ku e lo entregá mas lihé posibel un proyekto di presupuesto 2023 na Parlamento, pa e presupuesto por keda aprobá mas lihé posibel.
Invershonnan
Te ainda Sint Maarten a hasi invershonnan mínimo for di servisio di kapital den aña 2022. E kambio di presupuesto di 2022 ta enserá un montante di ANG 15,4 mion na invershon, di kua ANG 10 mion ta pa infrastruktura di kaya. Invershonnan dirigí ria tereno di infrastruktura ta duna un kontribushon na kresementu ekonómiko duradero. Pa e invershonnan aki Sint Maarten ke hasi uso di e registrashon koriente di Hulanda. P’esei Cft ta insistí serka Sint Maarten pa e pais aprobá e kambio di presupuesto 2022 rápidamente, ya por kuminsá start e prosedura aki. Den aña 2023 i e añanan despues tambe Sint Maarten ke hasi inverson. E invershonnan riba e servisio di kapital mester kuadra ku e invershonnan pa kua tin finansiamentu di e fondo fiduciario. Cft a urgi Sint Maarten pa bini ku un planifikashon di invershon di mas aña i pa Sint Maarten hasi uso di e eksperiensianan ku Banko Mundial i e Ofisina di Programa Nashonal di Rekonstrukshon na momento di hasi kontratashon,.
Subida di entrada di impuesto
Ku aproksimadamente 17 porshento di e produkto interno bruto (GDP), internashonalmente mirá e entradanan di impuesto di Sint Maarten ta abou. Sint Maarten mester subi e entradanan di impuesto, pa e por generá surplusnan. Cft a konsehá Sint Maarten pa e hasi lihé ku introdukshon di un impuesto pa casino i un impuesto riba benta pa importashon privá di produktonan. Tambe Sint Maarten ta implementando impuesto riba estadia pa esnan ku ta hür kas ku turista. Durante di kòmbersashonnan ku Minister di Finansa i e Grupo di Guia di Transformashon Fiskal, Cft a enfatisá ku modernisashon di e sistema di impuesto i di e Servisio di Impuesto ta nesesario pa por mehorá kumplimentu ku pago di impuesto.
Kuido i seguridat sosia
Den 2022 Sint Maarten a dal e promé pasonan pa por realisá ekonomisashon den e sistema di kuido. A subi e límite di suèldo di ZV/OV i ta implementá e lei tokante di introdukshon di remedi genériko. Cft a papia ku e Minister di Salubridat Públiko, Desaroyo Sosial i Labor tokante di e reformanan planeá i e importansia di un pronósiko realístiko di mas aña. Cft ta konsehá Sint Maarten pa implementá pronto e reformanan nesesario, pa asina ei redusí e défisitnan den e fondonan di kuido i pa evitá ku e país mester kontribuí strukturalmente na e fondonan di kuido. Un ehèmpel ta ku e kontribushon propio di e empleadonan públiko mester kuadra mas ku esnan di sektor privá.
Maneho finansiero
Sint Maarten ta hasiendo progreso ku mehoramentu di su maneho finansiero i aprobamentu di kuentanan anual. Sint Maarten a eliminá retraso den e kuentanan anual i a limpia vários kuenta (transitorio). Lo aprobá e kuentanan anual di añanan 2019 i 2020 den novèmber 2022. Revisamentu di e proseso presupuestario ta finalisá i lo terminá un análisis di e prosesonan di trabou finansiero riba término kòrtiku. Cft ta enfatisá kon importante ta pa implementá e prosesonan di trabou revisá mas lihé posibel i salvaguardiá esakinan den un struktura. Di e manera aki por mehorá kalidat di e maneho finansiero den forma struktural. Ta premirá ku fin di 2022 lo aprobá e kuenta anual di 2021.
Riba 25, 26 i 27 di òktober 2022 miembronan di Cft a hiba kòmbersashon ku Gobernador, Konseho di Minister, Minister di Finansa, Minister di Salubridat Públiko, Desaroyo Sosial i Labor i komishon finansiero di Parlamento di Sint Maarten. Cft a kòmbersá tambe ku representantenan di e Grupo di Guia di e fondo fidusiaro pa rekonstrukshon, Grupo di Guia di Transformashon Fiskal, Grupo di Guia Maneho Finansiero i e Órgano Ehekutivo di Seguro Sosial i di Seguro Médiko.
Cft: “Zorg voor een tijdige vaststelling van de begroting”
Philipsburg – Het College financieel toezicht Curaçao en Sint Maarten (Cft) heeft in recente gesprekken met Sint Maarten erop aangedrongen dat de begrotingswijziging 2022 en de begroting 2023 op korte termijn worden vastgesteld. De begrotingswijziging 2022 bevat een bedrag van ANG 15,4 miljoen aan investeringen, waarbij Sint Maarten gebruik wil maken van de lopende inschrijving door Nederland. Gerichte investeringen leveren een bijdrage aan een duurzame economische groei. Verder geeft de Rijkswet financieel toezicht Curaçao en Sint Maarten aan dat Sint Maarten voor 15 december 2022 een vastgestelde begroting 2023 moet hebben. Deze begroting dient een evenwicht op de gewone dienst te hebben.
De economie van Sint Maarten groeide in 2021 met 8 procent. Het Internationaal Monetair Fonds verwacht voor 2022 een economische groei van 7,5 procent. De groei wordt grotendeels veroorzaakt door het herstel van het toerisme. Sint Maarten zou dit economisch herstel de komende jaren moeten benutten om de overheidsfinanciën op orde te brengen en aflossingsverplichtingen na te komen.
Begroting 2022 en 2023
Sint Maarten stelde in juni een wijziging voor op de begroting 2022. Hiermee werd het tekort op de gewone dienst teruggebracht tot ANG 99 miljoen. Uit de uitvoering over 2022 blijkt dat de baten en lasten zich gunstiger ontwikkelen. De Rijksminsterraad heeft onlangs bepaald, dat voor 2022 een tekort op de gewone dienst van ANG 40 miljoen is toegestaan. Sint Maarten heeft in 2022 ANG 24 miljoen aan liquiditeitssteun ontvangen. Tevens heeft de Rijksministerraad aangegeven dat in 2023 een evenwicht op de gewone dienst gerealiseerd moet worden. Sint Maarten moet in 2025 een lening van ANG 73,5 miljoen aflossen. Het is daarom van belang dat het land in 2024 en 2025 overschotten realiseert. Volgens de Rijkswet financieel toezicht Curaçao en Sint Maarten dient er voor 15 december 2022 een vastgestelde begroting te zijn. Sint Maarten heeft aangegeven zo snel als mogelijk een ontwerpbegroting 2023 bij de Staten in te dienen, zodat de begroting tijdig kan worden vastgesteld.
Investeringen
Sint Maarten deed in 2022 vooralsnog minimale uitgaven op de kapitaaldienst voor investeringen. De begrotingswijziging 2022 bevat een bedrag van ANG 15,4 miljoen aan investeringen, waarvan ANG 10 miljoen voor de weginfrastructuur. Gerichte investeringen in de infrastructuur leveren een bijdrage aan een duurzame economische groei. Sint Maarten wil voor deze investeringen gebruik maken van de lopende inschrijving door Nederland. Het Cft dringt er daarom bij Sint Maarten op aan om de begrotingswijziging 2022 snel vast te stellen, zodat deze procedure kan worden opgestart. Ook in 2023 en latere jaren wil Sint Maarten investeringen doen. De investeringen op de kapitaaldienst dienen gematcht te worden met de investeringen die worden gefinancierd vanuit het trustfonds. Het Cft heeft erop aangedrongen dat Sint Maarten komt met een meerjarige investeringsplanning en dat Sint Maarten bij aanbestedingen gebruik maakt van de ervaringen met de Wereldbank en het Nationaal Programmabureau Wederopbouw.
Verhoging belastingbaten
De belastingbaten van Sint Maarten zijn met circa 17 procent van het bruto binnenlands product internationaal gezien laag. Sint Maarten moet de belastingbaten verhogen, zodat overschotten kunnen worden gegenereerd. Het Cft adviseerde Sint Maarten vaart te zetten achter de invoering van een casinobelasting en een belasting op de particuliere import van goederen. Tevens is Sint Maarten bezig de logeerbelasting op de verhuur van woningen aan toeristen door te voeren. Tijdens de gesprekken met de minister van Financiën en de Stuurgroep Belastingtransformatie benadrukte het Cft dat modernisering van het belastingstelsel en de Belastingdienst noodzakelijk is om de compliance te verbeteren.
Zorg en sociale zekerheid
Sint Maarten zette in 2022 de eerste stappen om besparingen in het zorgstelsel te kunnen doorvoeren. De ZV/OV-loongrens is verhoogd en de wetgeving inzake de invoering van generieke medicijnen wordt geïmplementeerd. Met de Minister van Volksgezondheid, Sociale Ontwikkeling en Arbeid besprak het Cft de voorgenomen hervormingen en het belang van een realistische meerjarenprognose. Het Cft adviseert Sint Maarten om de noodzakelijke hervormingen spoedig door te voeren, om zo de tekorten van de zorgfondsen terug te dringen en te voorkomen dat het land structureel moet bijdragen aan de zorgfondsen. Zo dienen de eigen bijdragen van ambtenaren meer in lijn te komen met die van de private sector.
Financieel beheer
Sint Maarten zet stappen bij de verbetering van het financieel beheer en het vaststellen van de jaarrekeningen. Sint Maarten heeft achterstanden met betrekking tot de jaarrekeningen ingelopen en diverse (tussen)rekeningen opgeschoond. De jaarrekeningen 2019 en 2020 zullen in november 2022 worden vastgesteld. De doorlichting van het begrotingsproces is afgerond en een analyse van de financiële werkprocessen wordt op korte termijn afgerond. Het Cft benadrukt het belang de herziene werkprocessen zo snel mogelijk te implementeren en te borgen. De kwaliteit van het financieel beheer kan zo structureel worden verbeterd. De jaarrekening 2021 wordt naar verwachting eind 2022 vastgesteld.
De leden van het Cft hebben op 25, 26 en 27 oktober 2022 gesproken met de Gouverneur, de Raad van Ministers, de minister van Financiën, de minister van Volksgezondheid, Sociale Ontwikkeling en Arbeid en de financiële commissie van de Staten van Sint Maarten. Het Cft sprak tevens met de vertegenwoordigers van de stuurgroep van het trustfonds voor de wederopbouw, de stuurgroep belastingtransformatie, de stuurgroep financieel beheer en het Uitvoeringsorgaan Sociale en Ziektekostenverzekeringen.


text:
Tin diferente sorto di bestia cu ta poliniza matanan y flornan. Entre nan ta e parhanan, barbuletnan, ratonan di anochi y tambe abeha. Abeha ta esun di mas importante. E ta contribui cu 80% di produccion di nos cumindanan den un manera directo of indirecto.
Saliendo di e conocemento aki, Directie Natuur en Milieu (DNM) kier informa pueblo ariba e rol importante di abehanan y kico tur nos por haci pa preservacion.
Abehanan ta di sumo importancia y e ta e yabi pa naturalesa su existencia. Na gran parti di mundo abeha ta clasifica como e polinisador mas importante pa e matanan den naturalesa y pa un parti di cosechanan di nos fruta y berduranan.
En total tin casi 20,000 sorto di abeha y esun mas popular y conoci ta yama abeha di honing (honingbij). Ta cuida esakinan den casnan di abeha, esta un cashi traha pa hende. E abeha tin un rol indirecto cu ta contribui 30% den e cadena di produccion di cuminda pa hende. Por ehempel, bo por bisa cu si no tawata tin abeha e ora lo bo por ripara esaki den e seccion di berdura y fruta den bo supermercado. Pues, lo tin 30% menos disponibilidad.
Abeha no solamente tin e funcion di poliniza flornan, pero tambe e produccion di honing. Un abeha adulto ta tene su mes ocupa cu chupa nectar di flornan pa produccion di honing. Pero e pregunta ta keda dicon honing? Abehanan tin 4 necesidad pa sobrevivi y un di nan ta suficiente cuminda. P’esey nan ta traha honing. Asina p’e temporada di secura nan por tin suficiente cuminda. E 4 necesidadnan ta un clima apropia den e cas, suficiente cuminda, lugar adecua pa biba y dispone di materialnan adecua traha nan neishi.
Tin diferente factornan cu ta conduci na e reduccion di e cantidad di abehanan. Entre otro: bacterianan y parasitonan, uzo di quimiconan uza pa combati insectonan indesea pa hende, matanan cu a disparse y cu tin menos awendia door di rosamento. Pero mas tanto tin di haber cu un combinacion di e factornnan. P’esey lo ta deseabel pa nos tene cuenta cu e factornan menciona pa yuda e abahenan y proteha nan.
Na Aruba tin diferente hende ta cuida abehanan. E personan aki yama imker. Imker ta tene nan mes ocupa cu e produccion di honing di e abehanan y hopi biaha ta yama nan pa bin salba un cas cu a bira hogar di un cas di abeha. Tin programanan di preservacion manera “Adopt-a-beehive” di Cunucu Mondi Fierno na unda cu nan ta haci un yamada na famianan cu ta desea pone nan tereno disponibel pa realoca casnan di abeha ora ta necesario. Como recompensa bo ta bin na remarke pa haya parti di e produccion di honing. E organizacion tambe ta tuma donacion pa cu e causa bunita aki.
DNM kier gradici organisacionan cu tin programanan di incentivo manera esun aki. Asina nos por conserva locual ta importante pa nos naturalesa su sobrevivencia. A la vez ta haci un yamada na companianan encarga cu pesticida pa en vez di deshaci di casnan di abeha, haci un yamada pa resacata y realoca e casnan di abeha na un manera biologico y natural. Di e manera aki nos por tin un poblacion sano y suficiente pa produccion di fruta y berdura.
Potretnan ta cortesia di Stimaruba.
Remember: “You catch more bees with honey”


text:
…‘Sintié pa Bo Mes’…
WILLEMSTAD –27 di sèptèmber 2018 – E luna akí, Ofisina di Turismo di Kòrsou (CTB) lo lansa su kampaña nobo di branding internashonal ku e slogan, ‘Sintié pa Bo Mes.’ E kampaña ta hala atenshon na nos isla su historia riku, su outentisidat i e variedat úniko di sitio i aktividat ku ta duna kada bishitante e libertat pa eksplorá Kòrsou manera e ta deseá. E avisonan nobo ta sumamente yamativo, inspirá pa Kòrsou su estétika vibrante. E idea ta di suprayá ku Kòrsou no ta manera e otro islanan di region, i asina hala atenshon riba Kòrsou.
Kòrsou su esfera outéntiko, su arkitektura ku influensia europeo i su playanan íntimo ta atraé un gran variedat di biahero, sea ku nan ta di e tipo mas aventurero, esun ku ta bin pa disfrutána playa òf e afisionado di historia. ‘Curaçao. Feel It For Yourself,’ (Kòrsou, sintié pa bo mes) e slogan original ku CTB a traha riba dje durante e último dos añanan, ta karga e idiologia akí i ta animá biaheronan di tur orígen, rasa i seksualidat pa eksperensiá Kòrsou manera nan ta deseá.
Pa desaroyá un kampaña internashonal di branding spesífiko, CTB i Catch New York, ku ta CTB su empresa publisitario basá na New York, a hasi estudio ekstenso di merkado ku grupo di enfoke, entrevista ku eksperto i enkuesta kualitativo direkto ku konsumidó rònt mundu. Tur region a keda inkluí. E tim a biaha bai Alemania, Hulanda, Canada, Brazil i Colombia i a papia ku spesialista di industria di aerolínea, tour operator, manager di e diferente regionnan, representante di hotèl i hende komun. Ora a analisá e kontestanan i visualisá esakinan riba un gráfiko ku ta mustra kon e diferente temanan di biahe karibense ta keda persibí, e idea di ‘sinti bo liber’ ta unu ku tabata fuerte den tur e merkadonan analisá.
Kòrsou ta konsistí di un fushon di 55 diferente nashonalidat i hendenan lokal ku ta papia kuater idioma. Un i tur ta bon biní i esei a pone nos isla chikitu riba mapa, komo un di e destinashonnan den Karibe kaminda tur hende ta sinti nan aseptá, partikularmente turistanan LGBT.
E tema di sinti bo liber – liber di tur preokupashon i tambe di prehuisio – a duna lus na e slogan ‘Feel It For Yourself’, ‘Sintié pa Bo Mes’. Komo ku tin diferente manera pa eksperensiá Kòrsou, kada turista por namorá di e isla i di e esfera outéntiko i inolvidabel na nan manera.
Pa ta diferente for di e material kasi idéntiko ku konsumidónan a kustumbrá di mira di e otro destinashonnan den Karibe, kaminda semper ta koló blou ta dominá, CTB a lansa un serie di imágen vibrante ku ta asta mas kolorido ku e edifisionan den sentro di siudat. Riba un di e avisonan tin e slogan ‘Feel It For Yourself’ (‘Sintié pa bo mes’) i riba un otro ‘Feel It In Your Soul’ (‘Sintié te den bo alma’).
‘Por fin a yega ora pa revelá e kampaña di branding nobo, un kampaña ku ta un refleho perfekto di Kòrsou su zjeitu i outentisidat,’ segun Hugo Clarinda, Direktor Interino di CTB. ‘E imágennan ta transmití e energia vibrante di Kòrsou i e slogan ta ilustrá ku Kòrsou ta un nashon pa un i tur.’
E kampaña nobo di branding internashonal lo keda lansá na Hulanda, Alemania, Bélgika, Colombia, Brazil, Venezuela, Ecuador, Karibe, Canada, Estados Unidos partikularmente na New York, Miami, Charlotte i den e merkadonan ku konekshon aéreo direkto.


text:
Parlamentario Mercelina ta hasi sondeo riba e situashon di solisitut laboral den turismo
WILLEMSTAD, CURAÇAO – Nos hendenan ta buskando trabou (aktivamente) hopi biaha, mayoria bes esakinan ta pèrsonanan entre 15 i 64 aña. Desempleo ta relativamente mirá mas...
Detenshon pa insulto i estorbo di òrdu públiko.
qqqqqqq HATO, CURACAO -- Djarason 16 di yüni 2021 alrededor di 20.30’or, personal di polis ku ta stashoná na aeropuerto Hato, a detené un hòmber...
Kaso di tiramentu ku morto i dos detenshon.
WILLEMSTAD, Curacao -- Djadumingu 7 di mart 2021 alrededor di 08.20’or, Sentral di Polis a risibí informashon di un pleitamentu serio ku tabata tumando...
Komishon Ehekutivo pa pone Boneiru bek riba lista di Nashonan Uni ta anunsia su...
KRALENDIJK, Bonaire -- Komishon NUKEB, konsisitiendo di Sr James Finies di NKBB, Sra Davika Bissessar presidente di Bonaire Human Rights,, Sr Aljano Emerenciana lider...
Hòmber morto den kas
Willemstad, Curacao -- Djadumingu 6 di desèmber 2020 alrededor di 18.42’or, Sentral di Polis a haña notifikashon ku den un kas na Zaantjesteeg tin...
Búskeda di e hóben Rijona Ferero.
WILLEMSTAD, Curacao -- Polis ta pidi búskeda di e hóben, Rijona Clara R Ferero, nasé na Kòrsou di 15 aña di edat. Djabièrnè 2...
LIVE Nos TV Bonaire: OPERASHON BONEIRU TA VOTA
LIVE VIDEO of BONAIRE ELECTION 2019... Source Nos TV Bonaire LIVE # 6 WAS LIVE # 5 WAS LIVE # 4 WAS LIVE # 3 WAS LIVE # 2 WAS LIVE...
informashon tokante proseso naturalisashon
NATURALISASHON WILLEMSTAD, Curacao -- Den periodo di 21 te ku 28 di yanüari lo tuma lugá diferente seshon informativo pa esnan interesá den e proseso...
Detenshon den e kaso di asesinato na Cocori.
WILLEMSTAD, Curacao (KPC) -- Kontinuando ku e investigashon den kaso di asesinato ku a tuma lugá djárason 26 di desèmber 2018 (komunikado 530/2018), awe djabièrnè...
Video kontra moral ku menor den sirkulashon.
WILLEMSTAD, Curacao -- Kuerpo Polisial a tuma nota di un video kontra moral ku ta bayendo ront den kua tin un menor di edat enbolbí. Polis...


text: Willemstad (Komunikado di Prensa) – Los Veteranos, un tim di hendenan grandi den nos komunidat, resientemente a subi buelo di Dutch Antilles Express rumbo pa Santo Domingo pa partisipá na un torneo di dominó. E grupo ku ta konsistí di 14 hungadó di dominó ferviente lo representá Kòrsou den e torneo aki. Komo parti di Dutch Antilles Express, a patrosiná i transportá e tim pa Santo Domingo komo parti di Dutch Antilles Express su kompromiso i sosten nan kosnan positivo den nos komunidat engeneral pero den e kaso spesífiko aki bienestar di nos grandinan. E torneo lo tuma lugá durante di Siman Santu.


text:
SOCIALMEDIABROS
MERKADEO DIGITAL
&KOMUNIKASHON
Saka e máksimo for di Instagram, Facebook, LinkedIn i Google Adwords. Bo ke sa kiko nos por hasi pa bo? Scroll i sigui lesa òf traha un sita!
Servisionan
Di Facebook-marketing te kreashon di kontenido, nos ta hasi tur esei i hopi mas !
Ophetivonan
Di kombershon te brand awareness, huntu nos ta logra bo metanan.
Kasonan práktiko
Di trabou pa instansianan komersial te esnan ku ta non-profit, asina'ki nos ta hasi'é.
NOS
KLIENTENAN
Kampañanan eksitoso pa nòmbernan tantu grandi komo menos grandi. Un bista riba nos trabou i nos klientenan:
BO KE LOGRA
ÉKSITO
RIBA RET?
Bo ke kosechá éksito ku bo propagandanan riba ret? Tuma kontakto ku nos pa un introdukshon grátis sin obligashon!
KASONAN
PRÁKTIKO
SMB ta traha pa tur tipo di kliente den tur tipo di sektor. Nos ta traha ku e mesun pashon riba kada un proyekto, grandi òf chikitu. Tira un bista riba un selekshon chikitu di e trabounan ku nos a realisá pa nos klientenan i sera konosí ku algun kaso hopi interesante.
NOS
PAKETENAN
Banda di kampañanan di merkadeo online trahá na midí nos ta ofresé tambe algun pakete di propaganda online standardisá. Eventualmente por añedí produkto ku ta nesesario pa ehekushon eksitoso di bo kampaña di merkadeo. Nos por uza tur plataforma i kanal na nos alkanse. Tambe si bo ta deseá, por kombiná esakinan ku strategia, konsepto i produkshon di un wèpsait)
Deskripshon kla i raspá. What you see is what you get. Skohe e pakete ku mihó ta pas na bo metanan i presupuesto i logra resultadonan konkretu i ku bo por midi.
Pakete 1 - Awareness
Sea ku bo ke introdusí un produkto nobo riba merkado, posishoná bo negoshi òf konstruí un community. Nos ta sòru pa bo bira konosí pa bo grupo di enfoke prinsipal.
Pakete 2 - Awareness + Websites traffic
Bo ke mas tráfiko di hende di kalidat riba bo wèpsait? Pensa bon ken bo ke reach i ku ki meta.
Pakete 3 - Full Funnel
Bo ke skor kombershon?Konstrukshon di un funnel fuerte ku ta uza téknikanan sabí pa targeting ta reseta pa un bon conversion ratio.
Pakete 4 - Event Promotion
Bo ke promové un evento riba social media? Nos ta kita bo strès i dunabu resultado.
Interesá den 1 dje paketenan aki riba? Klek riba e boton bèrdè i sigui e pasonan simpel pa risibí un oferta sin niun obligashon!
TOKANTE
NOS
SocialMediaBros ta un kolaborashon entre e kompanianan SocialMediaMen, ICON Strategy & Branding i The Ç;
Den 2015 Gino (ICON) i Niels (The Ç) a asistí na un charla kaminda Chris i Laurens di SocialMediaMen ku tabata bishitando Kòrsou a duna un tremendo presentashon kòrtiku pero hopi efektivo tokante di social media. E kos a klek mesora i nan a disidí di uni forsa pa sirbi klientenan den Karibe mihó posibel. Eksperensia i kontakto lokal kombiná ágilmente ku e knowhow tékniko nesesario, For di e momentu ei e kolaborashon aki a resultá den ehekushon eksitoso di hopi enkargo riba e islanan. Durante varios seshon di brainstorm informal a pone e base pa SocialMediaBros por a nase; strukturá di tal forma pa duna klientenan e oportunidat pa saka máksimo probecho di e exposure ku nan por haña simplemente dor di laga nos pone e medionan di e tempu aki traha pa nan sin ku nan mester profundisá nan mes den e materia. Drenta den e mundu di social media awor i optené resultadonan ku bo por midi rápidamente.


text:
50 gram di Hariña 150 gram di Milano Mix 7 gram di Salu 10 gram di Zeta 10 gram di Krokant 10 gram di Yeast 265 gram di Awa Sous di pizza Ragu i ingrediente di eskoho (keshi, peperoni, promenton ets...) Stap 1 Sende e fòrnu na 220˚C. Pone kla un plancha ku bakpapier. Stap 2 Brua e salu ku e hariña huntu.
Despues pone e otro ingredientenan aserka i tambe awa. Laga esaki nan bati huntu te ora e bira un mansa. Stap 3 Korta e mansa na pida pida di 100 gram. Bòl kada pida i laga para rèis pa 5 minüt. Plat kada bòl ku ròlstòk i pone esaki nan riba e plancha. Stap 4 Riba kada mansa pone e sous Ragu i despues e ingrediente di eskoho. Stap 5 Laga e pizza rèis pa 25 minüt i despues manda fornu pa 10 minüt. Tur e artíkulo i ingredientenan pa traha e mansa di Pizza Milano ta obtenibel na Caribbean Bakery Supplies!


text:
E-magazine “Mind your Mind” di JCI Willemstad
E-magazine “Mind your Mind” di JCI Willemstad
Dia 8 di òktober último JCI Willemstad den kolaborashon ku Curaçao Beauty Pageant Committee a publiká e promé edishon di e “e-magazine: Mind your Mind, Mental health is your biggest wealth”. E publikashon aki ta relashona ku dia internashonal di salú mental kual ta 10 di òktober. Den e revista digital aki diferente persona i instansia ta kompartí nan historia di bida òf eksperensia rondó di e tema di salú mental.E historia i eksperensianan aki a keda repartí den diferente rubrika manera e parti mental, familiar, karera, empresario, “outdoor” i un bida salú i tambe a duna oportunidat na instanshanan den nos komunidat ku ta duna nan aporte den guía i kuido.
E komishon enkagá ku e revista a hasi su máksimo esfuerzo pa por ofresé e lesado un variashon amplio den artikulonan. JCI Willemstad a risibí super bon koperashon di kada un persona ku a koperáku e proyekto aki, ku a generá un total di 24 artikulo interesante. Kada artikulo den nos revista ta skibí pa e propio persona i den su mes palabra.
Meta di e proyekto aki ta pa kibra ku e tabú rondó di salú mental i konsientisa tur hende riba importansia di esaki. Kada persona tin su mes lucha ora ta papia di salú mental. An respetáotro paso nos niun no sa kiko e otro ta sinta kuné.
Un danki na tur persona ku a forma parti di e proyekto aki. Un danki spesial na FRESKU Magazine ku a publiká nos revista via nan plataforma digital. Nos ke enkurashá komunidat pa bishita nos pagina di Facebook JCI Willemstad kaminda ta haña e link di e revista.


text:
Stakamahakchi i Watakeli ainda ta invikto den divishon máksimo di Federashon Vòlibòl Kòrsou (Fevoko). Staka den sekshon femenino a gana ku skor di 3-0 di Shuatanari, miéntras ku Wata den maskulino a superá Xaverianen ku 3-1.
E kampionato regular di Fevoko a kontinuá ayera, djadumingu 20 di yanüari 2019, ku enkuentronan den divishon A i superior. E kompetensia dediká na Dito Ravenstein ta tuma lugá den sala Errol Rooi di Sentro Deportivo Kòrsou (SDK) na Brievengat.
Stakamahakchi a sigui ku su racha viktorioso den divishon máksimo femenino ganando ku relativo fasilidat di Shuatanari. E parsialnan tabata 25-16, 25-220 i 25-22. Den e otro enkuentro den mesun divishon aki Watakeli a superá Green Jewels ku skor di 3-0, aunke ku e tim pèrdèdó a duna tremendo bataya den di dos sèt: 25-11, 27-25 i 25-11.
Den divishon superior maskulino Watakeli a konservá su status di invikto ganando Xaverianen ku skor di 3-1. E tim kampion di Kòrsou a sali gana e dos promé sètnan 25-21 i 25-22, pèrdè e di tres sèt ku 19-25 pa despues sigurá e viktoria ganando e di kuater ku parsial di 25-21.
Green Tigers den e otro enkuentro den divishon superior maskulino a zona un kampanaso, ora ela gana den un tremendo demonstrashon di Stakamahakchi. Fuera ku e Tigernan a sorprendé tur hende, nan a logra superá nan kontrinkante den solamente 3 sèt: 26-24, 26-24 i 25-21
Den divishon A maskulino Warwarú a bini djatras pa gana di Stakamahakchi i tambe sigui invikto: 23-25, 25-19 i 15-7. Den e otro wega den e divishon aki Titus a superá Green Tigers ku 2-1: 25-17, 20-25 i 15-10.


text:
Aruba
Pa recauda fondo: Kiwanis Club of San Nicolas ta organisa Foot Golf Event
Kiwanis Club of San Nicolas ta organisa Foot Golf Event. E fondo cu nan recauda di e evento aki, nan ta uza pa organisa proyecto pa duna bek na comunidad.
Esther Emerencia Gomes, presidente Kiwanis Club of San Nicolas, a splica cu nan club ta uno nobo, pero den e poco añanan di existencia nan a presenta hopi proyecto cu impacto grandi den comunidad. E proyectonan aki tabata un exito danki n’e apoyo di comunidad y sigur p’e muchanan. Tur loke e club ta organisa fin di dia, ta na bienestar di e muchanan cu ta 100% futuro di Aruba.
Den e club di Kiwanis of San Nicolas tin un comision cu ta encarga pa fundraising p’asina ey nan por tin fondo p’e proyectonan importante cu nan kier presenta na comunidad.
Joanette Vrutaal, coordinador di Comision Proyecto di Recaudacion di Fondo, a splica cu e evento lo tuma luga na Aruba Golf Course cu ta situa na San Nicolas. El a conta un tiki dje historia di golf course cual e prome tabata den area di Cura Cabay y esun di San Nicolas cu ta di nuebe buraco ta esun di dos. Nan ta organisa nan prome Sunrise City Foot Golf Event y tur fondo recauda ta bay bek den nan proyectonan pa comunidad.
Deborah van den Berg Alexander, coordinador di Comision Proyecto di Recaudacion di Fondo, a indica pa motibo cu Mundial di Qatar a cuminsa diadomingo ultimo, nan a pensa pa simbolisa na esaki a opta pa organisa e evento di Foot Golf. E Foot Golf ta un evento hybrid cu ta existi pa hopi aña. E no ta hopi conoci den comunidad y nan kier rebiba e evento aki. E evento lo tuma luga dia 10 di december proximo, ta cuminsa pa 8:00 am. Tin un inscripcion di 500 florin pa team y ta inclui desayuno na San Nicolas. E evento aki ta pa tur hende. homber ta hunga golf pero tin hende muhe tambe ta haci e deporte aki, p’esey Kiwanis Club of San Nicolas ta invita tur hende mayor di edad pa forma parti dje evento aki. Ta bay tin premio pa e ganado. Ya por cuminsa inscribi pa participa den Foot Golf Event y riba nan pagina di Facebook por haya e link pa haci esey.
Jermaro Emerencia, director di PR & Branding, a invita Aruba completo pa duna aporte n’e Food Golf Event. Pa mas informacion por tuma contact cu nan via Facebook. Tambe el a enfatisa cu e fondo recauda ta bay bek semper p’e muchanan.


text:
WILLEMSTAD- 21 di yüli 2014: Resientemente Ofisina di Turismo di Kòrsou (CTB) a tene un ‘Road Show’ di 4 dia na e parti sùit di Florida. E programa a konsistí di un evento na Wedding Salon na Miami, ‘sales call’ na Brickell Travel, reunion i presentashon pa Top Vacations, presentashon pa prensa, reunion ku Travelmax i finalmente a tene un ‘Curaçao Celebration’ pa presentá tur loke Kòrsou tin di ofresé tantu na Miami komo Ft. Lauderdale. Meta di e 4 dianan di e ‘Road Show’ na Florida tabata pa por medio di diferente reunion, presentashon i eventonan mustra e mihó di Kòrsou.
Huntu ku e diferente partnernan den turismo CTB a kuminsá e ‘Road Show’ ku e evento na Wedding Salon ku a konta ku presensia di vários futuro brùit i brùidehòm ku ta mira Kòrsou komo un destinashon perfekto pa kasamentu. Komo ku Kòrsou tabata un di e patrosinadónan di e evento, un rekuerdo di Kòrsou a keda inkluí den 300 pakete di regalu; adishonal na esaki a opsekiá un biahe pa Kòrsou kortesia di Hilton Curaçao i InselAir.
Seguidamente, CTB huntu ku su partnernan a forma parti di diferente aktividat i eventonan diseñá pa promové Kòrsou. Despues a sigui un bishitá na e ofisina di Brickell Travel Management kual ta e kompania lider den maneho di biahe mas renombrá na Florida. Durante e bishita aki representantenan di Kòrsou a haña oportunidat di duna un presentashon na e agentenan di e kompania. Reunion ku Top Vacations tambe tabata parti di e programa. Top Vacations ta un operador di tour masha dinámiko kual ta preparando pa diseñá un programa di Kòrsou spesialmente pa nan klientenan na Florida. E partnernan presente a haña e oportunidat pa introdusí i presentá nan produkto na Andrea Lopez ku ta Contracting and Product Manager na Top Vacations.
Ademas di esaki Diamond PR kual ta e agensia ku ta representá Kòrsou na Merka i Canada a tene un presentashon pa e partnernan den turismo kaminda a pone énfasis riba kon pa trata media i kon pa saka lo máksimo for di bishitá di kada miembro di prensa. Adishonalmente a organisá tambe un evento pa prensa/media merikano pa siña nan un poko mas di Kòrsou. Entre esnan ku a forma parti di e evento aki tabatin: BBC, City & Shore Magazine, Sun-Sentinel, Worthy Magazine i Private Islands Magazine. Finalmente e partnernan den turismo a risibí oportunidat pa sera konosí ku Lucy Leyva presidente di Travelmax i Valetin Ortega representante regional di Copa Airlines na CTB su ofisina na Miami. A klousurá e ‘Road Show’ ku un selebrashon tur afó dediká na Kòrsou ku a konta ku presensia di 200 miembro di agensianan di biahe i partnernan na Florida. A kompletá e selebrashon ku presentashon di Ephrem J i su banda kompañá pa DJ Carlito, Enmeris i Woody. Hinter anochi a pasa imágennan di Kòrsou i partnernan hotelero riba pantaya.
CTB por mira bèk riba un ‘Road Show’ eksitoso. Ta gradisí CHATA, ACOYA Curaçao, Avila Hotel, Baoase Luxury Resort, Curaçao Marriott Beach Resort & Emerald Casino, Floris Suite Hotel, Hilton Curaçao, InselAir International B.V., Kura Hulanda Village & Spa, GHL Hotel / Kura Hulanda Lodge & Beach Club, GHL Hotel, Livingstone Jan Thiel Resort, Renaissance Curaçao Resort & Casino, Santa Barbara Beach & Golf Resort Curaçao i Sunscape Curaçao Resort, Spa & Casino pa nan partisipashon na e ‘Road Show’.


text: WILLEMSTAD- 20 di yanüari 2016 –Ofisina di Turismo di Kòrsou (CTB) a hasi entrega di un award di ‘Dushi Hende’ na sr. Rignald Martinus. E award di ‘Dushi Hende’ ta forma parti di e kampaña di ‘Dushi Hende’ ku ta basá riba 6 balor klave kualnan ta: servisial, hospitalidat, responsabilidat, integridat, honestidat i orguyo. Sr. Martinus ta traha pa Hawk Eye Security komo agente di seguridat i tin e tarea pa vigilá playa Kenepa Grandi (Playa Abou) bou di enkargo di CTB. Sr. Martinus ta hasiendo un tremendo trabou, semper e ta hasi su esfuerso pa e turistanan ku ta di bishita na e playa sinti nan mes na kas. E ta semper kla para pa bai e ‘extra mile’ pa asina duna un servisio ekselente. Tur dia sr. Martinus ta sea bini un tiki mas trempan òf ta keda despues di trabou un ratu pa pasa un basora pa asina yuda tene e aria limpi. Kada granito di nos banda ta un kontribushon na desaroyo di turismo di nos pais. Sr. Rignald Martinus, sigui ku e tremendo trabou, Pabien!


text:
Pa di tres aña caba docente y boluntarionan di Colegio Ora Ubao ta organisando nan Festical di Canto den cuadro di celebracion di Dia Nacional di Aruba. E festival ta tuma luga dia 13 di maart awo.
E ta un festival dedica na e isla y ta titula “Ban Canta pa Aruba”.Tin participantenan di 1ste te cu 6de klas y tin un total di 12 hobencitonan participando. E festival ta tuma luga na e scol mes, cuminsando pa 6.30 di atardi y ta pidi un contribucion di tres florin na entrada cual ta bay pa e scol.
Banda di e festival tin entretenimento di e famoso grupo Melodia, y e muchanan por participa den un feria tambe cu lo tin eynan.
Por cumpra entrada adelanta cerca e participantenan, pero por cumpra na e scol mes.
E hobennan participante ta wordo compaña pa un banda en vivo y ta train tur dia despues di scol.


text:
Diadomingo anochi polis a presenta cu urgencia den e area di Schotlandstraat p’un caso di ladronicia. A ricibi informacion cu a mira por lo menos tres pa cuater homber cara tapa den cercania di e tereno di Compra. Na prome instante a kere cu lo a horta den e containernan di Compra, pero no tabata asina.
A topa cu un container na skina di Schotlandstraat cu Frankrijkstraat habri y cu candal kibra benta abou. Mientras cu polis tabata busca e supuesto ladronnan, a topa cu un mucha baldadi cu a cuminsa core ora a mira polis. Mirando su comportacion, a start un persecucion su tras y a logra detene. No ta kere cu e hoben ta envolvi den e caso pero debi na su actuacion straño, a bay cu ne warda.
Parce cu a bay cu por lo menos binti pa trinta cah’i cerbes di marca Coronita. E compania cu ta representa e dicho cerbes na Aruba ta Aruba Trading Company. Ta sospecha hasta cu por ta un ‘inside job.’ Na yegada di e hefe di compania di siguridad, a start un discusion entre e cu e miembro di siguridad cu t’esun cu ta encarga pa cuida e containernan. A cuestion’e dicon no bati alarma na tempo. Investigacion lo saca afo kico exactamente a sosode.


text:
Manera ta conoci, na 2014 paspoort a bay di un tempo di valides di 5 aña pa 10 aña. Esey a trece cu ne cu, en realidad, bo mester a adapta e leges na calculacion di e halvering di e valides. Door di no a ahusta e leges ey, tabata sa cu lo wak cinco aña despues un caida den peticion pa renobacion, cu consecuencia di un deficit di entrada.
Segun hefe di Registro Civil y Censo, Sharin Luydens, mester a pas e ora ey e balor di e paspoort na e valides. Esey no a pasa e tempo aya, te cu for di 2019 a cuminsa sinti un caida. “E leges ta anticua. Si bo bay compara e legesnan di otro pais Caribense di reino den Caribe cu e leges na Hulanda, bo ta ripara cu e legesnan ta hopi mas caro pasobra nan si ta sigui adapta e leges na midi cu e producto su costo ta subi.”
E director a aclaria cu Censo no ta traha ganashi, pero si mester por cubri e gastonan di operacion. Dus esey ta trece cu ne cu ora bo ta calcula cuanto ta costa un papel di 5 florin, mane nos ta custuma yam’e, pero e papel ey no ta costa 5 florin; si bo wak cuanto gasto bo tin den bo operacion, ningun negoshi lo traha asina ey, cu bo producto ta costa 10 y bo ta bende 5. Si bo producto ta costa 10, e negoshi ta bende na 15 pasobra e 5 ta den ganashi y den produccion e ta 10.
Esey ta un ehercicio cu no ta pasa den gobierno, Luydens a indica y no ta cu Censo so, pero en general. Tin cu keda wak kico ta e costo di e producto pa pon’e claba den ley. E prijs di productonan suministra pa Registro Civil y Censo ta ancra den ley. Lo mester cada biaha cambia e ley. Pa evita esey, e ora ta miho pa bo haci un indexisering artikel in het algemeen, anto e ora ey manera bo producto su costo subi, e ta subi cu un index.
Door di no a tene cuenta cu e subida di e valides na 2014 pa cambia e balor, a nifica un perdida di entrada pa Pais Aruba. E ta un 42% en realidad, si bo calcula e entrada cu bo ta suppose di a gana di paspoort.
Por ultimo, Luydens a bisa cu ta bay wak un subida entre aworaki y 2023 cu 2024, door di e personanan cu nan paspoort ta bay caduca awo despues di 10 aña.